ICMP EU nastavlja podršku ICMP-u, pomaže Bosni i Hercegovini pronaći nestale osobe\nU okviru projekta koji finansira EU, ICMP, nezavisna međunarodna organizacija sa sjedištem u Hagu, nastaviće pomagati vlastima u BiH da rade na međusobno povezanim pitanjima neidentificiranih ostataka, koji se čuvaju u mrtvačnicama BiH i slučajeva pogrešne identifikacije, koji su se desili prije nego što je 2001. godine ICMP uveo DNK analizu. ICMP će nastaviti aktivnosti u vezi sa forenzičkom antropologijom i arheologijom, kao i aktivnosti na uparivanju DNK i identifikaciju na osnovu DNK. Također će se poduzeti nephodne aktivnosti kako bi pojedinci i organizacije u BiH više koristili njen Online centar za upite.\n„Ranije dodijeljena sredstva EU u značajnoj mjeri su omogućila ICMP-u da pomogne vlastima u BiH da pronađu preko 23.000 osoba – preko 75 posto svih osoba nestalih za vrijeme oružanog konflikta“, izjavio je šef ICMP-ovog programa za zapadni Balkan, Matthew Holliday. „Međutim, još uvijek se najmanje 7.000 osoba vodi kao nestalo – zato je od presudne važnosti da se neprekidno obezbjeđuje finansijska pomoć kako bi ICMP mogao da nastavi pomagati BiH u potrazi za nestalima i identifikaciji i zadovoljenju prava porodica nestalih“, dodao je Holliday.\nŠef Delegacije EU i specijalni predstavnik EU u BiH ambasador Lars-Gunnar Wigemark rekao je da je pomoć vlastima u ispunjenju obaveza prema porodicama nestalih naša zajednička moralna obaveza. Ova pomoć će također doprinijeti naporima za jačanjem vladavine prava, te dati podršku miru i stabilnosti u zemlji. „Sa stanovišta proširenja, projekat ICMP-a biće od pomoći za pitanja iznesena u Izvještaju Evropske komisije za BiH za 2016. godinu, u kojem se navodi da je neriješena sudbina nestalih osoba zabrinjavajući problem“, rekao je ambasador Wigemark.


Načelnik Bileće ne ide na posao?! - Istok\nNačelnik Bileće ne ide na posao?!\nNovi blog Nebojše Vukanovića prenosimo u cijelosti:\nMiljan Aleksić došao je 2012. godine na čelo opštine Bileća sa oreolom poštenjačine i dobrice, ali je na kraju pravosnažno osuđen zbog privrednog kriminala, zloupotreba i utaje poreza. Vrijeme njegovog upravljanja Bilećom, koje je srećom pri kraju, ostaće upisano crnim slovima kao najtamniji oblak koji se nadvio nad gradom, vratio ga u srednji vijek i doveo skoro do potpunog uništenja.\nBahatost, bezobrazluk i beskrupuloznost su prešli sve granice i do sada nisu viđeni na ovim prostorima, a nauka će sigurno izučavati pojavu kako je jedan neobrazovani trgovac alkoholom i ljubitelj dobre kapljice uspio 8 godina vladati jednom opštinom, a da pri tome po nekoliko mjeseci ne bi ni došao do svog Kabineta.\nPrebacivanje novaca iz budžeta opštine kojom rukovodi na račun svoje privatne firme „Aleksić komerc“, samo je jedan od primjera koliko se daleko ide u zloupotrebi položaja, i koliko su moćnici danas bahati i ne pokušavaju čak da prikriju svoja zlodjela.\nIako se njegova firma bavi trgovinom alkoholom, Miljan prebacuje novac iz budžeta na račun svoje firme za organizovanje pirova, vašara, gozbi i partijskih skupova, i tako na najgrublji način krši zakone i osnovna načela sukoba interesa. Naravno da ovakvo ponašanje i zloupotrebe, iako traju godinama, prolaze nekažnjeno jer su institucije zarobljene i ne funkcionišu.\nNa sve ćuti i famozna Komisija za sprečavanje sukoba interesa Republike Srpske, na čelu sa ekscentričnom Obrenkom Slijepčević, čija karikaturalna pojava najbolje oslikava prirodu ove vlasti i šizogenih struktura. Od Miljana do Obrenke nanizano je stotine bisera, i ako kao narod preteknemo o ovakve pojave i autodestrukcije onda smo neuništivi.\nTAGS BilećaMiljan Aleksić\nNEWER POSTŠekovići: Mladić silovao djevojku\nOLDER POSTBugarski doktor rat proveo na hercegovačkim ratištima: Saborci se ne zaboravljaju


Knezevic: Manjinska vlada prekrajanje izborne volje građana\nTanjug 26. novembra 2021. 07:23\nPODGORICA – Poslanik Demokratskog fronta i lider DNP-a Milan Knežević poručio je da bi formiranje manjinske vlade značilo prekrajanje izborne volje građana Crne Gore od 30. avgusta prošle godine.\nLider Albanske alternative Nik Đeljošaj kazao je nešto ranije da će Građanskom pokretu URA predložiti da lider te stranke Dritan Abazović bude novi crnogorski premijer.\nPrema rečima Đeljošaja, u toj vladi ne bi bili predstavnici DPS-a, ali bi oni podržali njeno formiranje, prenosi RTCG.\n„Ako bi se to dogodilo, to bi bilo prekrajanje izborne volje građana, jer je Abazović tokom predizborne kampanje saopštavao da neće imati bilo kakav vid saradnje sa DPS-om, ni kroz manjinsku podršku, ni kroz neki konkretan koalicioni aranžman i to je više pitanje za Abazovića i za DPS“, poručio je Knežević u emisiji „Argumenti“, na TVCG.\nOn je podsetio da je DF poslao Demokratama i GP URA, kako kaže, poštenu političku ponudu, te da odgovor očekuju do 10. decembra.\n“Ovđe je čitav pokušaj da se sačuva ‘status kvo’ kako bi se sačuvale fotelje Zdravka Krivokapića i Dritana Abazovića. DPS sa svojim koalicionim partnerima čeka priliku da se vrati na vlast ili kroz manjinski koncept podrške ili kroz ulazak u tu Vladu, a mi želimo da se izabere nova Vlada”, kazao je Knežević.\n“Ovo je Vlada stranke Dritana Abazovića i stranke dece Zdravka Krivokapića, pošto su deca Zdravka Krivokapića nastupila na izborima i u Nikšiću i Herceg Novom, evo sad nastupaju i u Mojkovcu”, naveo je Knežević i ponovio da je status kvo neodrživ, te da je rok 10. decembar.\n“Ili ćemo se svi dogovoriti ili ćemo nakon toga, nakon 10. decembra, formirati tehničku vladu od parlamentarne većine i nacionalnih manjina, koja će da pripremi izbore u najkraćemo mogućem roku”, naveo je Knežević i ponovio da veruje da će uspeti da se dogovore.\n“Jer Zdravko Krivokapić i Dritan Abazović neće pripremati izbore koji se smeše Crnoj Gori, a ne krivicom DF-a, već krivicom delova parlamentarne većine koja sad malo koketira sa DPS-om”, poručio je Knežević i dodao da budžet za 2022. treba da izglasa nova vlada.\nDve osobe poginule u pucnjavi u Moskvi


Od danas su u EU na snazi pravila o zaštiti zviždača - Živinice Čaršija\nU Evropskoj uniji danas su stupila na snagu nova panevropska pravila o zaštiti uzbunjivača. Evropski komesar za pravosuđe, Didier Reynders, pozvao je države članice da bez odlaganja prenesu pravila u nacionalna prava.\n– Zviždači su hrabri ljudi koji se usude razotkriti nezakonite aktivnosti. Novi zakon će im pomoći da to učine bezbjedno – rekla je potpredsjednica Evropske komisije za vrijednosti i transparentnost Vera Jourova.\n– Otkrivajući nezakonite aktivnosti, oni često ugrožavaju svoju reputaciju, karijeru i opstanak. Nova pravila stvaraju evropski prostor u kojem će se uzbunjivači osjećati sigurno da govore o prekršajima koji ugrožavaju javni interes bez straha od odmazde za svoju hrabrost – rekao je Reynders.


Politika - datum: 2020-12-01 MVP ODBACILO APELE EVROPSKE UNIJE I DIJELA DOMAĆIH POLITIČKIH SUBJEKATA\nSrđan Darmanović Odbijaju da ponište odluku o Božoviću U MVP smatraju da je Varhelji sada propustio da sa partnerima i prijateljima u Crnoj Gori barem razmijeni osnovne informacije i mišljenja o meritumu stvari\nVlada Crne Gore i Ministarstvo vanjskih poslova (MVP) neće povući odluku o protjerivanju ambasadora Srbije u Crnoj Gori Vladimira Božovića, saopšteno je iz tog resora, na čijem je čelu Srđan Darmanović. Kako navode, i oni, kao i evropski komesar za proširenje EU Oliver Varhelji, pozdravljaju odluku Vlade Republike Srbije da odustane od protjerivanja ambasadora Crne Gore u Srbiji, jer za to, kako smatraju, nije ni bilo razloga.\n– Ambasador Tarzan Milošević predstavlja svoju zemlju poštujući Republiku Srbiju, ne miješajući se u njena unutrašnja pitanja – saopšteno je iz MVP.\nAmbasador Srbije u Crnoj Gori, kako tvrde iz MVP, u kontinuitetu se miješao u unutrašnja pitanja zemlje u kojoj službuje, dovodeći svojim interpretacijama istorije u pitanje njenu samostalnost i nezavisnost.\n– Na ovo mu je iz ministarstva više puta skrenuta pažnja, uz upozorenje da se radi o nedozvoljenom i nediplomatskom ponašanju prema zemlji domaćinu. Nažalost, uzalud – naveli su iz MVP, uz ocjenu da je Varhelji ovog puta propustio da prije izrečene sugestije sa partnerima i prijateljima u Crnoj Gori, sa kojima je mnogo puta razgovarao o težim i delikatnijim pitanjima regiona, barem razmijeni osnovne informacije i mišljenja o meritumu stvari.\nIzvjestilac Evropskog parlamenta za Crnu Goru Tonino Picula rekao je da bilateralne probleme između država treba rješavati diplomatskim putem i suzdržavati se od poruka i ocjena koje iritiraju građane i institucije zemlje domaćina. I portparol Evropske komisije Ana Pisonero Hernandez pozvala je ranije na uzdržavanje od postupaka koji bi mogli ugroziti prijateljske odnose Crne Gore i Srbije.\nSocijaldemokratska partija (SDP), Liberalna partija, Socijaldemokrate i Bošnjačka stranka reagovale su na izjavu Olivera Varheljija u kojoj je pozdravio odluku Vlade Srbije da povuče odluku o protjerivanju crnogorskog ambasadora i pozvao Crnu Goru da uradi isto.\nIz SDP-a su naveli da bi izjava srpske premijerke Ane Brnabić „kojom je, sa jasnih velikodržavnih pozicija omalovažavanja Crne Gore, potvrđena izjava ambasadora Srbije“, trebalo više da zabrine Varheljija od samog čina proglašavanja ambasadora Božovića nepoželjnom osobom.\nU Liberalnoj partiji su ocijenili da je Varhelji pogazio sve diplomatske manire i izazvao diplomatski skandal izjavom o proglašavanju ambasadora Božovića personom non grata u Crnoj Gori. Iz SD su osudili stavove Ane Brnabić, uz ocjenu da se radi o diplomatskom skandalu.\nIz Bošnjačke stranke su naveli da izjave visokih evropskih zvaničnika oko bilateralnih odnosa između Crne Gore i Srbije moraju biti plod sveukupne analize i dobrog poznavanja svih pitanja.\nOdlazeća vlast pokazala pravo lice\nSocijalistička narodna partija zadovoljna je odlukom vlasti u Srbiji o povlačenju odluke o protjerivanju ambasadora Crne Gore i to smatraju ozbiljnim gestom ozbiljne države. Predsjednik SNP-a Vladimir Joković siguran je da je ta odluka u potpunosti u skladu sa onim što žele i građani naše države, a to je dalji razvoj bratskih odnosa Crne Gore i Srbije.\n– Gest odlazeće vlasti, nažalost, pokazao je njihovo pravo lice i činjenicu da su se samo verbalno zalagali za evropski put, a da je antidržavna i antievropska politika bila osnov njihove vladavine svih ovih godina – ocijenio je Joković.\nPrava Crna Gora pozdravlja konstruktivan i dobronamjeran stav Olivera Varheljija kojim su vlasti u tehničkom mandatu pozvane da opozovu odluku o protjerivanju ambasadora Srbije.\n– Jasna poruka da se suludi ideološki obrasci ne smiju sprovoditi u zemlji kandidatu za članstvo u EU vraća nadu u evropsku budućnost –kazao je Marko Milačić, predsjednik Prave Crne Gore.\n”Ambasador Srbije u Crnoj Gori, kako tvrde iz MVP, u kontinuitetu se miješao u unutrašnja pitanja zemlje u kojoj službuje, dovodeći svojim interpretacijama istorije u pitanje njenu samostalnost i nezavisnost.


Hercegovina u utrci za projekt od 20 miliona dolara - Akta.ba\n09.03.2021. 08:35 / Izvor: Večernji List\nVodopadi Kravica i Koćuša, pećine Vjetrenica i Ravlića pećina, biciklističke rute međunarodnog značaja, autohtoni poljoprivredni proizvodi, netaknute rijeke i jezera, srednjovjekovni stećci i kule samo su jedan dio velikog mozaika turističke ponude regije Hercegovine koja bi uskoro mogla biti podignuta na viši nivo.\nPrilika za oporavak ekonomije leži upravo u boljoj promociji turističkih potencijala Hercegovine, ali kroz izradu strateškog plana održivog turizma koji će minimalizirati rizike za ekosistem.\nUpravo s tom namjerom administracija SAD-a, odnosno Američka agencija za međunarodni razvoj (USAID) pokrenula je nedavno petogodišnji projekt razvoja održivog turizma u BiH koji će, kroz poticanje saradnje među svim razinama vlasti, ekonomije i lokalnih zajednica, podržati oporavak turističkog sektora u BiH od negativnog utjecaja pandemije.\nO ozbiljnosti i vrijednosti projekta govori i činjenica kako je vrijedan čak 20 miliona američkih dolara, a cilj je potpora dalekosežnom ekonomskom razvoju pokrenutom turizmom, te promocija društvene harmonije kroz prirodno aktiviranje bogatog kulturnog nasljeđa i prirodnih ljepota BiH.\nPredstavnici USAID-a ovih su dana u Hercegovini, obavljaju razgovore s predstavnicima kantonalnih vlasti pripremajući teren za realizaciju projekta koji se, bez mnogo pretjerivanja, može nazvati kapitalnim, a koji bi trebao preporoditi turističku ponudu.\nOve sedmice u Vladi HNK, o temi razvoja održivog turizma, održan je sastanak s predstavnicima USAID-a, a kantonalni premijer Nevenko Herceg u izjavi za Večernji list kazao je kako je turizam strateška grana privrede u kantonu, doživio je svojevrsnu ekspanziju u Hercegovini, te je naveo kako upravo ovaj kanton, ali i Hercegovina u cjelini, imaju značajnu kulturnu i prirodnu baštinu. Stoga ga raduje što međunarodne organizacije, poput USAID-a, daju prostor ovoj strateškoj grani ekonomije. Posebno je istaknuo potrebu da lokalne zajednice imaju svoje turističke organizacije, naglasivši kako je apsurdno da općine i gradovi nemaju takvo što.\nPredstavnici USAID-a bili su i u susjednom Zapadnohercegovačkom kantonu, a tom je prilikom predsjednik Vlade Zdenko Ćosić upoznao goste s projektima koji su u toku u području turizma, kao i onima koji se planiraju realizirati u budućnosti. Dodao je kako se nada da su prilikom obilaska turističkih atrakcija imali priliku vidjeti koliki turistički potencijal ima ovaj kanton, koji je pak još uvijek nedovoljno prepoznat i iskorišten, što otvara različite mogućnosti za saradnju u projektima poput ovog.


Ryanair očekuje povećanje cena avio-karata i neće zahtevati vakcinaciju putnika - Ozon Media\nOd strane Ozon 24.12.2020.\nOd strane Ozon 24.12.2020. 0 komentar\nNakon pandemije virusa korone značajno će biti smanjeni vazduhoplovni kapaciteti, što bi moglo drastično da utiče na cenu avio-karata, a Ryanair neće zahtevati potvrdu o vakcinaciji putnika, izjavili su čelnici ove avio-kompanije.\nGeneralni direktor ove irske niskotarifne avio-kompanije, Majkl O’Liri, izjavio je u emisiji međunarodne vazduhoplovne agencije Eurocontrol “Hardtalk” da očekuje propast avio-kompanija poput Thomas Cook i Flybe, kao i veliko smanjenje kapaciteta u nacionalnim avioprevoznicima Lufthansa i Alitalia.\nO’Liri je tom prilikom naveo da je Evropu zahvatio veliki potres, jer su “neke avio-kompanije želele da se vrate sa manjim kapacitetom i mnogo višim cenama, nakon pandemije”, dok Ryanair povećeva svoju flotu, ali i kapacitete, kroz svoju najnoviju porudžbinu aviona Boeing 737 MAX, objavljenu prošle nedelje.\nDirektor Ryanair je naveo kako kompanija želi da do 2022. godine postigne broj od 200 miliona putnika godišnje, dok je u prethodnoj, rekordnoj godini, imala 152 miliona putnika. Kako bi se postigao ovaj rezultat avio-kompanija se oslanja na borbu cenama – ali i na kupovinu 75 aviona Boeing 737 MAX.\nOvom kupovinom Ryanair će imati ukupno 210 “kontroverznih” aviona, s obzirom na probleme koji je ovaj tip aviona imao u ranijoj upotrebi.\nRyanair neće zahtevati vakcinaciju putnika kako bi leteli, a iz kompanije napominju da “korona pasoš” zapravo nije važan. “Uz kratka bekstva i slobodu prevoza u Evropi, verujem da ćemo na proleće i rano leto videti potpuno drugačiju sliku”, rekao je izvršni direktor kompanije Edi Vilson.\nVilson je dodao da će ljudi moći da putuju u Evropu drugim prevoznim sredstvima bez vakcine, pa ako neko treba da putuje u Pariz, na primer, a ne želi da dobije vakcinu, može da putuje vozom.\nVozila ponovo mogu da se uvoze u Srbiju


Beogradski centar za ljudska prava - Belgrade Centre for Human Rights » Zabrinutost oko privatnosti u sektoru telekomunikacija u Srbiji\nZabrinutost oko privatnosti u sektoru telekomunikacija u Srbiji\n18. mart 2014. by Tamara Protic\nKonačno pitanje koje želimo da istaknemo u našem Vodiču o ljudskim pravima i biznisu u Srbiji je rastuća zabrinutost oko pitanja privatnosti u sektoru telekomunikacija. Izveštaji našeg lokalnog partnera Beogradskog centra za ljudska prava ukazuju da su prema Zakonu o elektronskim komunikacijama operateri obavezni da zadrže podatke o svim elektronskim komunikacijama svojih klijenata. Zakon nalaže da bazama podataka mogu pristupiti samo državni organi u svrhu krivične istrage ili zaštite nacionalne bezbednosti.\nMeđutim prema Povereniku za informacije od javnog značaja i zaštitu podataka o ličnosti, od 4.400 zahteva za pristup ovim podacima između marta 2011. i marta 2012. samo 50 procenata je praćeno dokumentacijom u kojoj se navodi zakonski osnov po kom se zahteva pristup tim informacijama. Kompanije su navodno omogućile pristup u 90% slučajeva.\nSamo jedan od četiri glavna operatera u Srbiji, Telenor, prati da li je izvršen pristup korisničkim podacima. Telenor je objavio da je zabeležio pristup korisničkim podacima 270.000 puta bez saglasnosti kompanije.\nVodič o ljudskim pravima i biznisu u Srbiji na srpskom\nVodič o ljudskim pravima i biznisu u Srbiji na engleskom


Rezultati krvi volontera koji su dobili vakcinu pokazali su visok nivo neutrališućih antitela protiv korone, preneo je BBC.\nFrancuska farmaceutska kompanija Valneva dodaje da se njena vakcina u ovom segmentu, na osnovu testova, pokazala jačom od odgovora koji daje AstraZeneka.\nValneva, koja ima fabriku u Škotskoj, traži odobrenje od regulatornog tela Velike Britanije, a uskoro će spremiti dokumentaciju i za odobrenje od Evropske agencije za lekove (EMA).\nU pitanju je virusno neaktivna vakcina, što znači da sadrži mrtav korona virus koji ne može da izazove kovid.\nNa isti način se prave vakcina protiv gripa i dečje paralize.\nKompanija Valneva rekla je da je neutrališuća stopa serokonverzije antitela iznad 95 odsto, kao i da "nije bilo ozbiljnih slučajeva kovida tokom ispitivanja uprkos pojavi novih sojeva, poput delte".


Poseta delegacije iz Francuske oblasti Žirond – Grad Niš\n· Miloš Jovanović · 18. marta 2014.\nPovod današnje posete delegacije iz Žironda U Francuskoj su dve aktivnosti koje vezuju Grad Niš i Francusku – prva je mesec Frankofonije u Nišu i druga takođe veoma važna decentralizovana-bilateralna saradnja Grada Niša sa Generalnim savetom Žironda.\n“Ova saradnja je započeta u oktobru 2012. Godine kada sam se ovde u Nišu susreo sa šefom Misije za međunarodnu saradnju i odnose pri Generalnom savetu Žironda g-dinom Filipom-Anrijem Ledrijom, a na iniicijativu ambasade Francuske u Srbiji. Tada je dogovoreno da se započne saradnja koja ce biti posvećena mladima, kulturi i zastiti zivotne sredine. Ovakav dogovor je doveo do konkretnih projekata saradnje čiji su akteri iz oblasti obrazovanja, kulture i civilnog drustva, niški i žirondinski, ulozili puno truda. Nakon posete Nislija Zirondu u toku 2013. godine, danas su sa nama žirondinski partneri koji će između ostalog pružiti podrsku tekućim aktivnostima Francuskog instituta u Nišu posvećene frankofoniji”. Rekao je obraćajući se prisutnima gradonačelnik Niša prof. dr Zoran Perišić.\nNeki od projekata uključuju školske aktivnosti, dece iz Žironda sa OŠ Kralj Petar i na zajedničkoj adaptaciji književnog dela Mali princ čije će premijerno zajedničko izvođenje, istovremeno na srpskom i francuskom, biti u Narodnom pozorištu 21. marta 2014. u 13:00 sati.\nOstvarena je i saradnja sa Muzičkom školom Niš na adaptaciji i zajedničkom izvođenju dela klasične i džez muzike čiji će zajednički program izvesti u Simfonijskom orkestru dana 20. marta 2014. godine u 20. 00 sati.\nFrancuski pisac, reditelj, muzičar i Glumac Đani Gregori Forne sarađuje sa akademskim pozorištem SKC Niš u pisanju i reziranju pozorišne predstave posvećene mladima u Nišu čije je premijerno izvođenje planirano za septembar 2015, a uspostavljena je i saradnja NVO sektora na pripremi projekata volontiranja i rada sa mladima.\nSledeća objava: Potpisan sporazum o međusektorskoj saradnji u procesu zaštite dece\nPrethodna objava: NIS i ove godine podržava lokalne projekte


09.09.2021 | Sport\nRukometašice iz grada na Belici ubedljivo pobedile “Naisu” iz Niša rezultatom 32:15\nRezultatom 32:15 Ženski omladinski rukometni klub „Jagodina“ pobedio je „Naisu“ iz Niša u borbi za trofej Super kupa Srbije za rukometašice za tekuću godinu. Uprkos izmenjenoj ekipi, rukometašice „Jagodine“ uspešno su odbranile trofej osvojen prošle godine:\n-Ovo je još jedan trofej u našoj vitrini. Zahvalio bih se ekipi “Naise” na fer utakmici i našim devojkama na onome što su prikazale večeras. Po meni, to još uvek nije igra koju mi možemo da pružimo u ovoj sezoni, treba puno rada i vremena da bi sve doterali na svoje mesto. Ovaj osvojeni trofej je velika stvar za nas i na ovaj način moramo da nastavimo da radimo i da kroz prvenstvo i dalje gradimo formu –rekao je Dragan Markov, trener ŽORK “Jagodina”.\nNajboljom igračicom utakmice proglašena je Jelena Gojković, koja nije krila zadovoljstvo zbog ostvarenog rezultata:\n-Svake godine krećemo ka tome da osvojimo sve što se može osvojiti. Ove sezone smo se spremali jako i dosta trenirali. Uspeh ne sme da izostane u tom slučaju kada se radi i trenira. U utakmicu smo ušli maksimalno spremni i rezultat je pokazao das mo zaista bile dominantne tokom celog meča. Sve ovo zaista ne bi bilo moguće bez podrške lokalne samouprave i Dragana Markovića Palme. Ovim putem im se zahvaljujem u ime cele ekipe i stručnog štaba, što nam je omogućeno da treniramo kad možemo i hoćemo –rekla je Gojković.\nPredsednica Upravnog odbora Rukometnog saveza Republike Srbije Milena Delić pohvalila je igru rukometašica „Jagodine“:\n-Zaista su posvećene rukometu. Mislim da imaju izuzetnog trenera koji u kontinuitetu radi sa ekipom, što je veoma značajno. Nažalost, ne mogu svake godine da sačuvaju istu postavu pa bi samim tim bili jača ekipa. Vidim i da to nije problem i sa novim igračicama, koje su se zaista uklopile u sistem Dragana Markova. Zaista, Jagodina je i u vreme stare Jugoslavije bila u vrhu rukometa, tako da se nastavlja tradicija –rekla je Delić.\nPodsećanja radi, „Jagodina“ je aktuelni šampion Srbije, osvajač Kupa, Super kupa Srbije i Svesrpskog kupa. Za rukometašice „Jagodine“ nema stajanja i već ove subote igraće u Beogradu protiv novog superligaša, Omladinskog rukometnog kluba „Beograd“.


U susret uspešnoj 2020. godini – Off Novi Sad\nHome/Vesti/U susret uspešnoj 2020. godini\nOFF Novi Sad je 2019. godinu započeo novosadskom premijerom široko zapaženog filma Ognjena Glavonića „Teret“, koji je prethodno prikazivan na brojnim svetski poznatim festivalima, među kojima je i Kanski filmski festival. U martu je usledila projekcija filma „Srbenka“, kojim je reditelj Nebojša Slijepčević prikazao proces nastanka predstave „Aleksandra Zec“ o devojčici koja je ubijena u Zagrebu pre 28 godina, a čije ubice nikada nisu gonjene.\nU aprilu smo realizovali novosadsku premijeru predstave „San o Mileni“, a maj je sa sobom doneo i puštanje dokumentarca „Enkel“ u bioskopu Arena, gde je specijalni gost u Q&A sesiji nakon projekcije bila prof. Dr Olga Manojlović Pintar, srpska predstavnica u Međunarodnoj komisiji za obnovu Bloka 17 (Jugoslovenskog Paviljona) u Auschwitz-u, obzirom da i sam film priča priču o holokaustu.\nNakon toga, naša publika je dobila priliku da isprati projekciju zanimljivog filma „Majči“ u jednako zanimljivom ambijentu – na splavu Brod Teatar na Beogradskom keju. Tokom oktobra smo imali najviše posla – nakon čak 2 projekcije filma o Vladi Divljanu – „Nebeska tema“, usledio je Međunarodni filmski festival „Filmski front“, gde smo pomogli realizaciju projekcija filmova za najmlađe, u okviru posebne selekcije „Frontić“. Godinu završavamo predstavom „35 kalorija bez šećera“, namenjenu tinejdžerima, i Danima izraelskog filma, gde smo tokom 2 dana u bioskopu Arena uspeli da novosadskoj publici približimo izraelsku kinematografiju, u nadi da će velika zainteresovanost dati prostora da se naredne godine ova manifestacija produži na čitavu sedmicu.\nU godini u kojoj je OFF Novi Sad proslavio svoj prvi rođendan postalo je više nego jasno da je gradu Novom Sadu ovakvo jedno udruženje izuzetno potrebno. Stoga, intenzitet i polje našeg rada u narednim godinama mogu samo da se šire i povećavaju, a nikako da opadaju. Jer, novosadska publika, bez obzira na sadržaj koji joj se redovno nudi u kulturnim ustanovama, vapi za još, a mi ne želimo da publika ostane gladna.


Okrugli sto o Kazahstanu na Alfa BK univerzitetu\nTanjug 13. septembra 2019. 15:50\nBEOGRAD – Okrugli sto sa temom „Konstruktivni društveni dijalog – osnova stabilnosti i prosperiteta Kazahstana održan je danas na Alfa BK univerzitetu.\nModerator dijaloga bila je Jozefina Beke Trivunac rektorka Alfa BK Univerziteta.\nUvodnu reč imao je Asen Kaškenov, otpravnik poslova u Konzulatu Republike Kazahstan u Beogradu.\nKašenkov je napomenuo da je 2. septembra novi predsednik Kazahstana, Kasim Žomart Tokajev, na sednici parlamenta istupio sa porukom koja govori o daljem viđenju razvoja Kazahstana.\n„Ta poruka je bila orjentir za parlament u daljoj organizaciji vlasti i čitavo društvo u smislu razvoja Kazahstana. Naš predsednik je govorio o nizu inicijativa koje su se odnosile na povećanje efikasnosti državne uprave, obezbeđivanja prava, sloboda i sigurnosti građana, kao i razvoja privrede, modernizacije sistema, socijalnih usloga za građane…Posebna pažja je posvećena povećanju višepartijskog sistema i političke konkurencije“, kazao je Kaškenkov.\nOn je dodao da će se sve reforme u budućnosti odvijati po utvrđenom kursu koji se pokazao izrazito efikasnim.\n„Predsednik Tokajev najavio je reforme u Kazahstanu koje će pomoći razvoju našeg društva. Politička transformacija u našoj zemlji se nastavlja i sve reforme će se provoditi sukcesivno bez naglih skokova unapred. Ekonomske reforme nisu moguće bez promene društveno-političkog života. Da bi naše društvo napredovalo mora da ima jakog predsednika, uticajni parlament i odgovornu Vladu“, kazao je Kaškenkov.\nOtpravnik poslova u Konzulatu Republike Kazahstan u Beogradu istakao je ideju predsednika Tojaeva da se ojača civilno društvo i status nevladinih organizacija.\n„U perspektivi, na dugi rok, razvoj društva zavisi od razvoja pluralizma i višepartijskog sistema. Posebna pažnja biće usmerena na razvoj državne uprave i broj zaposlenih u državnim institucijama biće smanjeno za četvrtinu, a međureligijski i međuetnički dijalog biće prioritet u razvoju društva jer u Kazahstanu živi više od 120 naroda“, kazao je Kaškenkov i najavio posebne mere u oblasti socijane zaštite.\n„Gradićemo 30 hiljada stanova za 30 hiljada siromašnih porodica sa puno dece. Predsednik Tokajev je najavio rešavanje tog problema u naredne tri godine što znači da ćemo graditi 10 hiljada stanova za godinu dana“, kazao je Kaškenkov.\nPoslanik u srpskom parlamentu Dragomir Karić istakao je da postoji mnogo oblasti za unapređivanje saradnje između Srbije i Kazahstana i između dva prijateljska naroda.\n„Politički odnosi između Srbije i Kazahstana na izuzetno visokom nivou što daje priliku privrednicima koji slede te dve politike da pomognemo put razvoja obe države. Mapa puta razvoja odnosa između dve zemlje se poštuje i immao izuzetnu kulturnu razmenu sa gostovanjima kulturno-umetničkih društava dve zemlje“, kazao je Karić i dodao da kroz sport, kulturu umetnost i mnoge druge nevladine projekte imamo šansu da predstavimo Srbiji moderni Kazahstan i obrnuto.\nPrema njegovim rečima, Srbija treba da pronađe svoju priliku i mesto u ogromnim infrastrukturnim projektima u Kazahstanu.\n„Gradiće tih 30 hiljada stanova i to je prilika da srpske kompanije da rade i grade tamo“, kazao je Karić.\nBugarska: „Noć pozorišta“ sa 170 programa


Mektić i ambasador Mominah razmijenili su stavove i vezano za pozivanje policijskih službenika da kao gosti Saudijske Arabije prisustvuju obavljanju hadža, saopćeno je danas iz državnog ministarstva.\n“Smatram da je to nezakonito primanje nagrade, dara, poklona ili druge vrste nagrade od nekoliko hiljada dolara, maraka ili već čega hoćete”, izjavio je Mektić jučer u Sarajevu.\nOn je naveo da se protivi praksi da službenici Direkcije za koordinaciju policijskim tjelima BiH ili policijski službenici uopće o trošku Ambasade Saudijske Arabije u BiH ili drugih ambasada odlaze na hadž. Mektić je dodao da nema ništa protiv takvih putovanja, ali to moraju da urade o svom trošku.\nPrema neslužbenim saznajima INS-a, ministar Mektić u svojim optužbama aludira na direktora Direkcije za koordinaciju policijski tijela BiH Mirsada Vilića. Prema fotografijama sa prijema u Kulturnom centru „Kralj Fahd“, gdje je upriličen svečani ispraćaj za hadžije koji ove godine putuju u Meku i Medinu u sklopu programa „Gosti Sluge dvaju časnih harema", nalazi se upravo Vilić, što je Mektiću sporno.\nOd direktora Vilića danas nismo uspjeli dobiti izjavu, jer nije odgovarao na naše pozive, ali iz izvora bliskih policajcima koji putu na hadž saznajemo kako je njihov stav da je „vjera privatna stvar“, te da se u to niko nema pravo miješati.\nSmatraju da treba vidjeti šta je prema zakonima BiH primanje dara ili poklona, odnosno korupcija na koju aludira ministar Mektić, te da su u ovom slučaju, prema našim izvorima, tvrdnje ministra Mektića daleko od istine.\nIslamska zajednica u BiH (IZBiH) zasad se neće oglašavati, ali saznajemo da podrobno prati cijeli slučaj.\nObjavito: Wed, 08/16/2017 - 13:54


Postavljanje ciljeva koji se ostvaruju - Komunikacione veštine\nOvde definišemo cilj po SMART metodi, doživimo ostvaren cilj kroz svih 5 čula, postavimo cilj na vremenskoj liniji i dozvolimo da se prošlost i budućnost menjaju i podrže ostvarenje cilja i cilj kreće da se ostvaruje.\nKada postavljate cilj ne treba da se određujete po onome šta ste do sada ostvarivali. Cilj treba da bude ovo što vas pokreće i motiviše. Cilj treba da bude realističan, ali ne u smislu „Šta ste vi do sada ostvarivali“. Cilj treba da bude u okvirima „Šta je iko ikada uspevao da ostvari u sličnim okolnostima“. Ili ako želite da idete izvan ovih granica i imate pozitivan osećaj u vezi toga, tako treba da uradite.\n(Kada krenemo u efikasnije vođenje svoga života postavljanje i ostvarivanje ciljeva nam postaje osnovno bavljenje:)


Aplikacija namenjena deci do 13 godina podrazumevala je da oni preko nje mogu da razmenjuju poruke samo sa njihovim pijateljima odobrenim od strane roditelja.\nMeđutim, otkriveno je da je "Mesindžer kids" ima grešku u dizajnu zbog koje su deca dolazila u kontakt i sa neodobrenim strancima koji su mogli biti i potpuno odrasli ljudi.\nGreška je omogućila neovlašćenim korisnicima, među kojima su bili i odrasli, da budu deo grupnih četova.\n- Nedavno smo obavestili neke roditelje korisnika aplikacije o tehničkoj grešci koju smo otkrili i koja je uticala na mali broj grupnih razgovora - potvrdila je kompanija.\nPredstavnici firme su saopštili da su isključili pogođene razgovore i ponudili roditeljima dodatne resurse za onlajn sigurnost.\nBi-Bi-Si prenosi da je upozorenje dobilo "hiljade roditelja", a predstavnici kompanije nisu odgovorili na zahtev za preciznijom procenom.\nDeca koja koriste "Mesindžer kids" mogu da razgovaraju jedni sa drugima samo kada roditelj ili staratelj odobri prijateljstvo za svako dete. Međutim, u grupnim razgovorima bilo je moguće da dete dođe u kontakt sa trećom osobom koju, iako je bila odobrena od stane jednog roditelja, nisu odobrili ostali.\nAplikacija omogućava da se odobre odrasle osobe, obično roditelji ili članovi porodice, što znači da je bilo moguće da nepoznato treće lice u četu bude odrasla osoba.\nPredstavnik Fejsbuka je rekao da je kompanija počela da popravlja grešku čim ju je otkrila, kao i da nisu dobijali prijave o neprikladnom ponašanju.\nPredstavnik nije mogao da kaže koliko dugo je greška bila aktivna i kada su za nju saznali.\nOdrekli su se samo jedne kafe mesečno i uložili novac mnogo mudrije\nZavladaj džunglom na asfaltu: Izazov koji će vozačima u Srbiji promeniti svakodnevni život\nINTEGRACIJA DRUŠTVENIH MREŽA "Fejsbuk" najavljuje velike promene


Uprkos opstrukcijama skupštinske većine, počelo sa realizacijom obećanih projekata\nPDP izražava zadovoljstvo što se već u prvoj godini mandata, uprkos opstrukcijama skupštinske većine, počelo sa realizacijom projekata koji su obećani u prdzbornoj kampanji, kroz PDP-ov program za Banjaluku „Nova Banjaluka“.\n-U drugu godinu nove banjaluke danas smo ušli, odnosno mandata gradonačelnika Draška Stanivukovića, prvog gradonačelnika nakon 22 godine vladavine jedne stranke. Prva Stanivukovićeva poruka pri preuzimanju gradonačelničke funkcije bila je da ništa više neće biti isto i to je i ispunjeno – preko 100.000 Banjalučana osjetilo je direktnu podršku ili je bilo obuhvaćeno projektima i mjerama realizovanim u samo prvoj godini mandata nove gradske administracije”, saopšteno je iz PDP-a.\nDalje podsjećaju da su obezbijeđeni besplatni udžbenici za osnovce, povoljniji javni prevoz za penzionere, a obezbijeđen je i novac za besplatan prevoz za penzionere sa penzijom do 250 КM i za srednjoškolce i studente iz porodica sa četvoro i više djece.\n“U još jednoj godini pandemije virusa korona, zdravstveni radnici sa područja grada Banjaluka dobili su direktnu novčanu podršku, a Dom zdravlja najveći grant do sada. Кao podršku pronatalitetnoj politici, direktnu novčanu podršku dobile su i porodilje sa područja grada”, kaže se u saopštenju i dodaje:\n“U jesen 2020. godine rekli smo da će nova administracija u Banjaluci biti okrenuta čovjeku i to je i ispunjeno. Uz već navedene direktne i indirektne mjere podrške, nisu zaboravljeni ni mladi, te su i studenti i srednjoškolci bili stipendirani tokom prošle godine. Pored ovih rješenja, ne smijemo zaboraviti ni brojne humanitarne akcije, poput „humanog parkinga“ od kojih prihod od naplate ide u humanitarne svrhe”.\nU kampanji smo, kako stoji u saopštenju, obećali i transparentan rad i to je ispunjeno.\n“Svake javne nabavke i svaki račun grada javno su objavljeni, što zagovaramo i kroz Program obnove Republike Srpske, koji je okosnica djelovanja PDP-a i na lokalnom, ali već za deset mjeseci i na republičkom nivou. Uz borbu prtiv korupcije i kriminala, bahatosti i povlašćenosti pojedinaca, ali i racionalizacijom troškova, graska administracije na čelu sa gradonačelnikom Stanivukovićem je ostvarila višemilionske uštede, a za deset mjeseci dug je smanjen za skoro 10 miliona КM.\nOvo je samo dio učinjenog tokom protekle godine, čime smo pokazali da su suštinske promjene moguće i dobre. Кlub odbornika PDP-a u Gradskoj skupštini je tokom protekle godine djelovao proaktivno, upućujući mnogobrojne inicijative koje su u skladu isključivo sa potrebama i rješenjima problema građana. Mnogi izazovi i još mnoga otvorena pitanja su pred gradonačelnikom i gradskom administracijom, a nakon godine mandata, nemamo nikakvu sumnju da će obećano biti i realizovano”, saopšteno je iz PDP-a.\nNEWER POSTRežiser Denis Bojić posjetio opštinu Brod\nOLDER POSTNeodgovornim ponašanjem ljudi iz najviših nivoa vlasti izgubljeno vrijeme za zaštitu stanovništva u slivu rijeke Une


Od ponoći ulazak u Crnu Goru uz negativan ELISA ili PCR test - IndeksOnline.rs\nNaslovna REGION Crna Gora Od ponoći ulazak u Crnu Goru uz negativan ELISA ili PCR test\nOd ponoći ulazak u Crnu Goru uz negativan ELISA ili PCR test\nNOVI PAZAR – U Crnu Goru od ponoći mogu da uđu i putnici iz SAD-a, Srbije, Kosova, Albanije i Severne Makedonije uz PCR ili ELISA test, ne stariji od 72 sata, saopšteno je iz Nacionalnog koordinacionog tela za zarazne bolesti.\n“U predlogu Instituta za javno zdravlje navodi se da je ublažavanje mera koncipirano uvažavajući trenutni nivo obolevanja od novog koronavirusa u Crnoj Gori i zemljama okruženja te nakon konsultacija sa predstavnicima turističke privrede i udruženja hotelijera i ugostitelja”, kazali su iz Nacionalnog koordinacionog tela za zarazne bolesti.\nRezidenti SAD, Srbije, Kosova, Albanije, Bosne i Hercegovine i Severne Makedonije, kao i državljani Crne Gore koji su boravili u tim državama mogu ući u Crnu Goru ako poseduju negativan rezultat PCR testa na novi koronavirus ili pozitivan rezultat antitela klase IgG dobijen ELISA serološkim testom.\nNeophodno je da su testovi izdati od registrovane laboratorije i da nisu stariji od 72 sata u trenutku ulaska u Crnu Goru, kao i da putnici 15 dana pre ulaska u Crnu Goru nisu boravili u nekoj od država iz kojih nije dozvoljen ulazak na crnogorsku teritoriju.\nObaveza posedovanja testa ne odnosi se na decu do navršene pete godine.\nTakođe, doneta je odluka da se omogući ugostiteljskim objektima koji imaju dozvolu, rad do jedan sat iza ponoći.\nNOVI PAZAR - U organizaciji Instituta za transfuziju krvi Srbije i Crvenog krsta Novi Pazar sutra će biti održana druga ovomesečna akcija dobrovoljnog davanja...


Kinezi žele da grade autoput - Uvoz iz Kine\nKinezi žele da grade autoput\nBanjaluka - Ministar saobraćaja i veza RS Nedeljko Čubrilović potpisao je u četvrtak sa predstavnicima Kineske korporacije za puteve i mostove memorandum o razumijevanju o izgradnji autoputa Brčko-Bijeljina, u dužini od 30 kilometara.\nKategorija: Vesti iz arhive Objavljeno 18 april 2014\nRiječ je o autoputu od Vukosavlja kod Modriče preko Brčkog do Bijeljine i prema granici sa Srbijom.\nČubrilović je nakon potpisivanja rekao da je ovo pravi trenutak da se iskoriste sredstva koja je kineska vlada usmjerila na ovaj prostor angažujući svoju građevinsku operativu. Očekuje da uslovi za izgradnju ovog autoputa budu povoljni za Srpsku.\n- Memorandum vrijedi do 31. decembra ove godine i ukoliko ne bude sporazuma do tada on prestaje da važi. Takođe ukoliko ova kompanija do tada ne obezbijedi finansijsku podršku za ovaj projekat memorandum će prestati da važi - kazao je Čubrilović i dodao da je o vrijednosti projekta rano govoriti.\nOn je ocijenio da je kineska operativa, koja radi na prostorima bivše Jugoslavije, veoma stručna i da poštuju sve rokove.\nPredstavnik kineske korporacije Zang Ksiojuan je izrazio uvjerenje da će saradnja sa Vladom RS biti kvalitetna.\n- Nadam se da ćemo za tri godine pustiti u promet trasu autoputa Bijeljina-Brčko - kazao je Ksiojuan i dodao da je ova korporacija na prostoru Balkana prisutna već četiri godine.\nVlada RS dala je u četvrtak saglasnost Ministarstvu saobraćaja i veza za zaključenje memoranduma o razumijevanju o realizaciji izgradnje ovog autoputa.\nSledeća ⇨ Slikarski pohod Mire Mit na Kinu\nPrethodna ⇦ Sutra memorandum o autoputu Brčko - Bijeljina


"CG potvrdila vanjskopolitički kurs" | Aktuelno\nMinistar vanjskih poslova Srđan Darmanović je rekao da je Crna Gora otvaranjem svih pregovaračkih poglavlja još jednom potvrdila svoj vanjskopolitički kurs, te da nakon članstva u NATO, nastavlja sa potpunom integracijom u zajednicu razvijenih zapadnih demokratija.\n“Budućnost Crne Gore je u Evropskoj uniji i uvjereni smo da proces evropskih integracija sadrži transformatorsku moć koja podstiče cjelokupni razvoj države i društva”, rekao je Darmanović.\nOn je dodao da je podstaknuta zaokruživanjem ove faze pregovora, naša država još bliža ostvarenju svog željenog cilja – članstva u Uniji, te da smo, u tom kontekstu, ohrabreni geopolitičkom orijentacijom ove Evropske komisije.\nZahvalio je Hrvatskoj na konzistentnoj podršci evropskoj perspektivi regiona, ali i na uspjehu da agendu proširenja EU drži visoko tokom predsjedavanja Savjetom EU, uprkos teškim izazovima pandemije.\n“Stabilnost i geopolitička konkurentnost Evrope neraskidivo je povezana sa uspješnim procesom demokratske konsolidacije i evropeizacije našeg regiona”, zaključio je Darmanović.\nStalna ambasadorka Hrvatske pri EU, Irena Andraši, kazala je dopisnuku TVCG u Briselu da je zadovoljna što je Crna Gora tokom posljednjeg dana hrvatskog predsjedavanja Savjetom EU uspjela da otvori posljednje pregovaračko poglavlje.\nOčekuje da će nova metodologija našoj zemlji olakšati drugi dio procesa pristupanja – zatavaranje poglavlja.\n“To nije jednostavno poglavlje i zato nam je dodatno drago da smo uspjeli otvoriti ovo poglavlje, i da je to bilo na današnji dan, četiri godine nakon posljednje Međuvladine konferencije na nivou zamjenika. Međutim je izuzetno bitno da je upravo ovo zadnje poglavlje, kako bi se proces nastavio na učinkovit način. Drago mi je da Crna Gora prihvatila novu metodologiju koja će, nadamo se ubrzati i olakšati drugi dio procesa, zatvaranje pogavlja”, kaazala je Andraši.\nAmbasador Crne Gore pri EU Bojan Šarkić ocjenjuje za TVCG realnim da do početka rada sljedeće Komisije Crna Gora bude spremna da postane punorpavni član EU.\n“Od današnjeg datuma će sve mnogo brže ići, imaćemo period rješavanja prelaznih odredbi u završne i to će biti definitivno signal da idemo prema zatvarnjima poglavlja i prema stalnom članstvu. Ovo je rezutat rada preko hiljadu ljudi u našoj administraciji, koji su posvećeni evropskim integracijama i mislim da je realno da do početka sjedece komsije Crna Gora ima punu spremnost da postane punopravni član EU”, zaključio je Šarkić.\nProslava 21. maja: Iznesimo zastave na Lovćen, jer volimo Crnu Goru\nCRNA GORA Aktuelno - 12.05.2021-13:25\nPovodom deceniju i po od obnove nezavisnosti biće održana proslava 21. maja na Lovćenu. "Dragi građani i građanke Crne Gore, Centralna proslava 15. godišnjice obnove crnogorske...\nPOLITIKA Aktuelno - 08.05.2021-11:59\nCrna Gora i Kosovo imaju odlične političke odnose, ali nije dobro što Crna Gora trenutno nema ambasadora na Kosovu, ocijenio je doskorašnji ambasador Crne...\nIrinej: Za SPC jednako važni i Dečani, i Ostrog, i Srbija, i Crna Gora\nPOLITIKA Aktuelno - 01.05.2021-17:10\nZa našu crkvu i narod jednaka je važnost i Dečana, i Ostroga, i Srbije, i Crne Gore, i Kosova, i Bačke, i Srema, i...


Streamovana muzika čini 62% prihoda američke muzičke industrije – TOP FM radio Belgrade\nStreamovana muzika čini 62% prihoda američke muzičke industrije\n26. septembra 2017. Marija Jovanović TOP TECH\nAmeričko udruženje najvećih izdavača iz muzičke industrije RIAA objavilo je statističke podatke vezane za prodaju muzike na američkom tržištu u prvoj polovini godine.\nPrihodi od prodaje muzike u tom su razdoblju dosegli iznos od 4 milijarde dolara, što je rast od 17% na godišnjem nivou. Ako se nastavi ovakav rast i do kraja godine prihodi od prodaje muzike u SAD-u nadmašiće prošlogodišnje prihode od 7,7 milijardi dolara.\nOd ukupnih prihoda zabeleženih tokom prve polovine ove godine,streamovana muzika činila 62% svih prihoda ili 2,5 milijardi dolara. Od tog iznosa 1,7 milijardi dolara prikupljeno je od pretplate na usluge streamovane muzike, od oglašavanja je prikupljeno 273 miliona dolara, a od usluga digitalnog radija 493 miliona dolara.\nVećina od 30 miliona pretplatnika na neku od usluga za streamovanje muzike zapravo koristi samo osnovnu uslugu koja se finansira oglašavanjem, a ne plaćanjem redone pretplate što servisima kao što je Spotify i dalje generiše finansijske poteškoće.\nGramofonske ploče čine se i dalje prolaze kroz svoju drugu mladost, njihova prodaja je u prvoj polovini godine u SAD-u porasla za 3% na godišnjem nivou. S druge strane, prodaja pojedinačnih pesama u istom je razdoblju pala za 24% na godišnjem nivou, a muzičkih CD-ova za 3% na godišnjem nivou.\nFoto: Bigstockphoto- dolgachov\n« Praznici uz novu Gven\nDevojke, ne očajavajte »


Uskladiti obrazovanje s tržištem rada – Radio Vitez\nUskladiti obrazovanje s tržištem rada\n7. srpnja 2016. 15:33 7. srpnja 2016.\nVijeće ministara BiH usvojilo je Analizu reforme obrazovanja u BiH, s posebnim osvrtom na reformu srednjoškolskog obrazovanja i mogućnost uvođenja obveznog srednjoškolskog obrazovanja, koju je pripremilo Ministarstvo civilnih poslova kao odgovor Vijeća ministara na inicijativu Monike Tomić, zastupnice Zastupničkog doma doma Parlamentarne skupštine BiH.\nAnaliza, između ostalog, obuhvaća zakonodavni, strateški i institucionalni okvir obrazovnog sektora te daje pregled rezultata reforme prema razinama obrazovanja.\nU Analizi se, između ostalog, naglašava da je za potpune rezultate reforme obrazovanja potrebno osigurati odgovarajuća ulaganja u sustave obrazovanja, obuke i osposobljavanja na svim razinama vlasti u BiH, što je u skladu s opredjeljenima koja se odnose na razvoj strateških prioriteta, kao što su kvalifikacijski okvir za cjeloživotno učenje prema Europskom kvalifikacijskom okviru.\nS tim u vezi, jedan od ključnih prioriteta u Bosni i Hercegovini je osiguranje boljeg međusobnog planiranja i povezivanja sektora obrazovanja i obuke sa sektorom rada i zapošljavanja.\nGlavno tajništvo će ovu analizu, kao odgovor na zastupničku inicijativu, dostaviti Zastupničkom domu Parlamentarne skupštine BiH.\nPrevious Article„Srebrenico Vitez je uz tebe”Next ArticleKristijan Rahimovski i Jamie McCredie predstavljaju glazbenu ljetnu poslasticu koja osvaja na prvo slušanje


UN TRAŽI OD MEĐUNARODNIH DONATORA 10 MILIJARDI DOLARA POMOĆI ZA SIRIJCE | Hayat.ba\nPozivam vas da pomognete u bavljenju rastućim potrebama i da pojačate vaša finansijska i humanitarna obavezivanja – navodi generalni sekretar Ujedinjenih nacija Antonio Guterres u video poruci.\nSirijska ekonomija je razorena i sada su posljedice COVID-19 dodatno pogoršale situaciju. Skoro polovina svih porodica izgubila je izvore prihoda. Devet od deset Sirijaca živi u siromaštvu – kazao je.\nNaša infrastruktura je uništena – izjavio je Khaled Hboubati, čelnik sirijskog društva Crvenog polumjeseca.\nHumanitarci su tu da nam pomognu, ali konačna odgovornost leži na stranama u sukobu – kazao je on, prenosi Reuters.


RTCG - Radio Televizija Crne Gore - Nacionalni javni servis :: Politika :: Zajednički ulazak u EU nije dobra ideja\nSERVER SMATRA 02. 10. 2017. 07:55 >> 07:55 21\nZajednički ulazak u EU nije dobra ideja\nCrna Gora i Srbija suočavaju se sa drastično različitim izazovima u ispunjavanju uslova za pristupanje Evropskoj uniji (EU) i nije dobra ideja da se u paketu povežu, rekao je profesor na američkom Univerzitetu Džon Hopkins i ekspert za Balkan Danijel Server.\nKomentarišući novu strategiju EU po kojoj bi Srbija i Crna Gore ušle u Uniju 2025. Server je kazao Pobjedi da pravilo mora biti individualni pristup.\n"Crna Gora bi trebalo da se kvalifikuje za članstvo na osnovu svojih zasluga, u svom vremenskom periodu. Isto bi trebalo važiti i za Srbiju. Sada se već približava kraj 2017. godine sumnjam da će bilo koja zemlja biti u potpunosti kvalifikovana mnogo prije 2025. godine", kazao je Server.\n"Oni koji vole da sarađuju sa retrogradnom regionalnom silom poput Rusije imaju pravo da to i rade. Oni koji žele da se priključe Zapadu i uživaju u sigurnosti i ekonomskoj dobrobiti svog rada treba da budu jasni u odbijanju ruskih retrogradnih projekata, rekao je Server.\nOn je istakao da Moskva, bez obzira na sve, nikada neće odustati od Crne Gore.\n"Ruski marifetluci su jeftini i ponekad vrlo efikasni. Moskva je dala Podgorici i mnogim drugim glavnim gradovima regiona dobre razloge da budu privrženiji NATO-u, a ne Rusiji, koja je uostalom regionalna sila kojoj opada moć. Rusija regionu može da ponudi samo destabilizaciju", naveo je Server.\nCrna Gora - EU Danijel Server


Mirović: Vojvodina priprema još bolje uslove za investitore\nBeta\t 25. oktobra 2016. 10:50\nPredsednik Pokrajinske vlade Igor Mirović izjavio je danas da je Vojvodina spremna da ponudi investitorima najbolje moguće uslove.\n“Pripremamo nove industrijske zone, aktiviramo postojeće i imaćemo dodatne finansijske podsticaje za investitore”, rekao je Mirović na Beogradskim investicionim danima u centru Sava.\nOn je naveo da je to važno zbog motivisanja investitora da dodju u Vojvodinu.\nMirović je dodao i da Pokrajinska vlada planira zajedničke projekte sa Vladom Srbije u oblasti infrastrukture, kulture, zdravstva i poljoprivrede i kao primer naveo zajednički rad na novom objektu Radio-televizije Vojvodine i Kliničkog centra Vojvodine.\nOn je kazao i da se zajedno radi na Naučno-tehloškom parku čija je vrednost 12,5 miliona evra i da je to zajednička investicija Vlade Srbje, Pokrajinske vlade, Grada Novog Sada i Novosadskog univerziteta.\nMirović je rekao i da je Pokrajina opredeljena da ide putem brzom ekonomskog razvoja i da je cilj okupljanje oko projekata.


SAJAM NAUKE u Banjoj Luci- prilika da učenici predstave svoj rad – Novosti Plus\n26 Novembra, 2019 26 Novembra, 2019 Kristina Prole\t0 Comments\nUčenici banjalučke Građevinske škole učestvovaće u četvrtak i petak, 28. i 29. novembra, na Festivalu nauke u Banjaluci, te posjetiocima pokazati svoju posvećenost nauci, ali i zanimljivim eksperimentima približiti naučne metode.\nProfesor stručnih predmeta u ovoj školi Sanja Cvijić Vučković, koja, osim redovnih školskih predavanja, organizuje za učenike i kreativnu radionicu, kaže da je ova sekcija mjesto susretanja radoznalih i kreativnih mladih ljudi, koji su spremni da uče na drugačiji način.\nVučkovićeva kaže da se zanimljivim eksperimetima djeci lakše mogu približiti fizičke pojave oko njih, a koje su im neophodne za razumijevanje stručnog teorijskog gradiva.\n“To je mjesto gdje koristimo priliku da svo gradivo u redovnom nastavnom programu pojasnimo i doradimo u okviru sekcije, praveći različita didaktička sredstva koja kasnije koristimo i u nastavi”, rekla je Vučkovićeva.\nIako kabinet u kojem đaci eksperimentišu čini pet metara kvadratnih ograđenog hodnika u školi, Vučkovićeva je istakla da to ne sprečava djecu da uče i postižu rezultate, ali i da bi im malo više prostora dobrodošlo.\n“Veliki broj učenika je zainteresovan za radionicu, ali zbog veoma ograničenog prostora kojim raspolažemo morala sam da ih rasporedim u grupe, te svaka tri mjeseca radim sa drugom grupom, i to jednom sedmično”, rekla je Vučkovićeva.\nOna smatra da su ove sekcije veoma značajne, jer su mjesto gdje učenici mogu bez granica da pokažu potencijal i treniraju sposobnosti na konkretnim projektima.\n“Kroz radionice je prošao veliki broj učenika i uglavnom su svi ostvarili zapažene rezultate u svojim karijerama. Među njima je bilo učenika koji su ostvarili različite uspjehe na kraju školske godine, ali su na ovim sekcijama shvatili da ako zavole ovu struku mogu da daju maksimum”, napomenula je Vučkovićeva.\nOna smatra da je Festival nauke odlična prilika da učenici pokažu znanje i potencijal, ali i da se povežu i upoznaju sa drugim đacima, kao i sa stručnjacima iz ove oblati iz cijele Republike Srpske.\n“Na Festivalu učestvujemo već posljednje tri godine i najviše smo privlačili pažnju najmlađih, što nam je i cilj – da steknu uvid da nauka nije bauk. Želim da probudim radoznalost i kreativnost kod najmlađih, jer nam je to zalog za budućnost”, rekla je Vučkovićeva.\nUčenik trećeg razreda Građevinske škole Luka Đukić rekao je da mu je ova sekcija omigućila da se naukom bavi na zanimljiv način.\n“Trenutno radimo na optičkim iluzijama, u čiju suštinu kroz teoriju ne možemo ući na pravi način”, istakao je Đukić i dodao da ga najviše zanima oblast niskogradnje.\nUčenica trećeg razreda Klaudija Rašeta rekla je da mnogo zanimljivog nauči na radionici jer eksperimenti na jednostavan način približe i naizgled komplikovanu nauku.\n“Festival nauke je dobra prilika da te eksperimente prikažemo i drugima, na prvom mjestu najmlađima, jer će lakše moći da razumiju sve što radimo, ali i da razmijenimo iskustva sa drugim učesnicima Festivala”, rekla je Rašeta.\nFestival nauke, čiji je cilj popularizacija nauke i tehnologije u Srpskoj, organizuje Ministarstvo nauke i tehnologije Republike Srpske, a biće otvoren 28. novembra u 10.00 časova u banjalučkom Domu omladine.\n← Bend “Letu štuke” svira 30. novembra u Banjaluci\nHOROSKOP – Srijeda 27. novembar →\nKolibri otvara vrata za oko 170 mališana


U Crnu Goru iz BIH više nije slobodan ulazak, potreban PCR test\nCrna Gora Foto: Pixabay/Free-Photos\n„Ulazak iz BiH od danas moguć za građane Crne Gore, BiH i država sa liste IJZCG (Institu za javno zdravlje Crne Gore) uz negativan PCR test akreditovane BiH laboratorije BiH star maksimalno 48 sati. Mera je na snazi dok Crna Gora i BiH ne dogovore procedure razmene informacija o kontroli lica koja preko BiH dolaze u Crnu Goru iz trećih država“, navodi se na zvaničnom tviter nalogu Vlade Crne Gore.\nDirektor Instuta za javno zdravlje Boban Mugoša kazao je da je ispitivanje pokazalo da ima slučajeva koji su importovani putem koji ide preko BiH i iz zemalja koje nisu na listi, tako da su morali reagovati promptno.\nGrađani Crne Gore i stranci sa stalnim boravkom preko BIH su iz Srbije ulazili u Crnu Goru sa ličnom kartom. BIH je bila na listi iz koje je bio moguć slobodan ulazak dok je iz Srbije zabranjen.\nOd danas je takođe ponovo obavezno nošenje maski na svim javnim mestima u Crnoj Gori.\nU Crnoj Gori je juče potvrdjeno sedam novih slučajeva zaraženih korona virusom, tako da je trenutno aktivno devet slučajeva.\nDirektor Kliničkog centra Crne Gore Jevto Eraković izjavio je ranije danas da se sa sigurnošću može reći da su svi novoregistrovani slučajevi korona virusa u Crnoj Gori uvezeni.\nOn je pojasnio da je jasno da je odlazak crnogorskih gradjana na fudbalski derbi Partizan-Zvezda koji je igran u Beogradu doveo do ove situacije.\nCrna Gora je 2. juna proglasila kraj epidemije, jer nije imala obolelih i 28 dana nije bilo nijednog novozaraženog.


CEVA Logistics koristi svoju ekspertizu u carinjenju kako bi klijentima ponudila novi način isporuke transportnih rešenja preko luke Alashankou koristeći kodove nadzora carinske e-trgovine 9710 i 9810. CEVA je bila prva kompanija koja je koristila kodove na graničnom prelazu Alashankou tokom dve pilot isporuke u julu.\nLuka na severozapadu Kine graniči se sa Kazahstanom i nedavno je otvorena za izvoz pomoću kodova namenjenih kompanijama koje se bave e-trgovinom. Ranije je kroz luku bio dozvoljen samo teret sa opštim carinjenjem. Kao odgovor na promenu, CEVA Logistics je isporučila dve pilot pošiljke za kupce koristeći nove dozvoljene carinske kodove 9710 i 9810.\nPrva pošiljka od skoro 9.000 paketa otputovala je iz kineskog Shenzhena u Frankfurt u Nemačkoj, sa tranzitnim vremenom od 20 dana od vrata do vrata. CEVA je koristila svoje multimodalno rešenje TRT (Kamion-Železnica-Kamion) za ovu pilot pošiljku sa kodom 9810. Druga pošiljka od više od 400 paketa veće vrednosti konsolidovana je korišćenjem kodova carinskog nadzora 9710 i 9810. CEVA je takođe koristila svoje međunarodno transportno rešenje za drugu pilot pošiljku. Kamion je napustio Shenzhen, i 16 dana kasnije isporučio pakete u skladište kupca u Velikoj Britaniji radi konačne distribucije.\nŠifra Carinske deklaracije 9710 opisana je kao „direktni izvoz prekogranične e-trgovine B2B“ i primenjuje se na robu koju direktno izvoze prodavci na prekograničnoj prodajnoj platformi za e-trgovinu, dok šifru 9810 robu izvoze prodavci koji se prijavljuju za ukrštanje -granična e-trgovina izvozi robu u međunarodna skladišta. Kodeksi imaju za cilj da pomognu malim i srednjim kineskim kompanijama da učestvuju u međunarodnoj trgovini i lakše razviju svoje međunarodno, prekogranično poslovanje.\nCEVA Logistics nastavlja razvijati dodatne mogućnosti kopnenog, železničkog ili multimodalnog transporta između Kine i Evrope kako bi zadovoljila rastuću potrebu za uravnoteženjem vremena isporuke, troškova i ekološki održivijeg transporta.\nJessica Herren, globalni lider carinskog posredovanja, CEVA Logistics, prokomentarisala je: „Naš cilj u CEVA Logistics-u je da olakšamo međunarodnu trgovinu. Istražujemo nove tranzitne rute i metode za skraćivanje tranzitnog vremena, ali osim toga, imamo i stručnjake za carinjenje kupaca koji su potrebni da pomognu poslovanju naših klijenata na međunarodnom rastu. Naša stručnost omogućava našim klijentima da se usredsrede na svoju osnovnu delatnost i da carinjenje prepuste nama. e-trgovina će i dalje biti važno područje za rast, a mi istražujemo i lansiramo nova prekogranična rešenja za e-trgovinu-čak i na nivou paketa-kako bismo našim korisnicima širom sveta pružili još veću vrednost.”\nUklonite grafite pomoću rešenja grupe INPS\nOctober 5, 2021 adminR\nNagel-Group postaje deo digitalne HUB inicijative\nKao i drugi partneri u inicijativi, grupa želi da doprinese novim idejama mreži i podrži start-up...


Koncept PRF- a (Platelet Rich Fibrin) bazira se na centrifugiranju pacijentove krvi u epruvetama bez antikoagulanasa u centrifugi (J. Choukroun et al. 2001). Na kraju centrifugiranja, fibrinski ugrušak sa mnoštvom trombocita biva odvojen od ostalih uobličenih krvnih elemenata.\nTaj fibrinski ugrusak (clot) naziva se Platelet Riche Fibrin ili PRF postepeno i u dužem vremenskom periodu oslobađa faktore rasta i citokine (VEGF, PDGF, TGF Beta, Thrombospondin) u okolno tkivo, koštano ili meko.\nGlavni cilj faktora rasta koji bivaju otpušteni jeste ubrzavanje zarastanja mekih tkiva kao i zarastanje kosti.\nBrojana internacionalna istraživaja i publikacije (143 i više) su dostupne i dokazuju uspešnost primene PRF-a u širokom polju indikacija: oralna hirurgija ( implanti, augmentacija kosti, periodontalna hirurgija, ekstrakcije i ekstrakcione rane, podizanje sinusa...), ortopedija vilica, kozmetska i dermatološka hirurgija, estetika lica...\nDanas se PRF svakodnevno primenjuje širom sveta I njegova efikasnost definitivno je dokazana.\nVeliki broj indikacija kao i rezultati koji se postižu, omogućuju svakodnevna nova istraživanja u polju primene PRF-a.\nVadjenjem pacijentove krvi pomocu posebno dizajniranog sistema za vadjenje krvi i epruveta i centrifugiranjem krvi dolazi do fizioloske koagulacije unutar epruvete u kojoj na kraju centrifugiranja ostaje PRF, odnosno fibrinski ugrušak i eksudat koji se sastoji od plazme i adhezivnih proteina.\nPRF po sastavu predstavlja 100%-tni koncentrat, 50% i fibrin. Fibrin u PRF-u predstavlja provizorni ekstracelularni matriks koji je odgovoran za sporo oslobađanje trombocitnih faktora rast.\nPRF membrane prvobitno su našle primenu u opštoj hirurgiji gde su se najčešće koristile za prekrivanje dekubitusnih rana i otvorenih ranjavih površina kod dijabetičara, a tek kasnije su počele da se koriste u oralnoj hirurgiji, parodontologiji i drugim granama stomatologije.\nIndikacije za primenu PRF membrane u oralnoj hirurgiji :\nPrezervacija alveole nakon ekstrakcija zuba\nSanacija recesija na zubima\nPodizanje poda sinusa:\nUbrzavanje zarastanja kosti (osteogeneze)\nAugmentacija kosti – sama memrana kao biomaterijal ili u kombinaciji sa veštačkim zamenikom za kost\nZarastanje rana (npr. donor mesta za SMAT ili TVT)


SRPSKA KOMPANIJA JOBERTY U TRCI ZA 100.000 DOLARA U TAKMIČENJU U DUBAIJU\nDomaći startap Joberty plasirao se u finale takmičenja Supernova izazov na najvećem svetskom tehnološkom događaju Gitex Futures Stars koji se održava u Dubaiju. Kompanija je u trci za 100.000 dolara među 22 finalista iz celoga sveta.\nJoberty je platforma koja spaja IT profesionalce u potrazi za poslom sa tehnološkim kompanijama koje zapošljavaju te profile. Naša misija je da povećamo transparentnost zapošljavanja u IT zajednici i da pomognemo programerima da donose bolje karijerne odluke, objašnjava Đorđe Vukotić iz Joberty-ja.\nFinale se održava danas, naš tim se predstavlja u podne po lokalnom vremenu i nadamo se uspehu, dodao je Vukotić.\nUz podršku Vlade Srbije i Privredne komore Srbije prvi put se šest naših startapova predstavilo na Gitex Futures Stars. Ovo takmičenje organizuje se u okviru ICT sajma Gitex na kome izlaže 11 kompanija iz Srbije, uz podršku Vlade, PKS i Razvojne agencija Srbije.


Resursi - Program arheologija\nResursi programa arheologija obuhvataju nekoliko radnih kabineta, dokumentacioni centar, depo za smeštaj arheološkog materijala, kao i laboratoriju za analitičku arheologiju.\nRadni kabineti obuhvataju kapacitet od oko 20 mesta i specijalizovani su za realizaciju različitih vrsta aktivnosti, uglavnom u praktičnom radu. Pored opremljenosti sa određenim alatima i mernim instrumentima, kabineti se opremljuju teheničkom opremom u zavisnosti od planiranih aktivnosti.\nPoseban segment čini kabinet za naučnu fotografiju koji je opremljen sa savremenom fotografskom, video i studijskom opremom. Uslovi za rad pružaju mogućnost prikaza i obuke učesnika u pravilnom korišćenju date opreme prilikom fotografskog i video dokumentovanja u istraživačkom procesu. Takođe, kabinet je opremljen i sa 3D skenerom, namenjenog za skeniranje manjih i srednjih objekata, kao i mogućnost upotrebe 3D štampača u okviru laboratirije za fiziku i elektroniku.\nDokumentacioni centar raspolaže sa nekoliko desetina hiljada različitih dokumenata vezanih, u najvećem broju slučajeva, na arheološku dokumentaciju sa terenskih i kabinetskih istraživanja lokaliteta Petnica – Naselje ispred Male pećine. Pored ovoga u sklopu centra nalazi se i bogata dokumentacija sa niza različitih istraživanja koji su realizovani u saradnji sa saradničkim institucijama, ali i sa samostalnih istraživanja učesnika programa.\nDepo za smeštaj arheološkog materijala urađen je po savremenim muzejskim standardima za čuvanje i smeštaj pokretnih kulturnih dobara. Pored školske arheološke zbirke, u kojoj se nalazi deo nalaza sa istraživanja lokaliteta Petnica – Naselje ispred Male pećine, Petnička pećina – Dvorana sa vigledima i Petnička crkva u depou se privremeno čuva i materijal saradničkih institucija za potrebe realizacije različitih aktivnosti programa.\nLaboratorija za analitičku arheologiju opremljena je sa savremenim nameštajem i opremom koja je namenjena za laboratorijski i terenski rad. Uslovi rada same laboratorije, ali i ostalih specijalizovanih laboratorija u okviru kompleksa istraživačke stanice Petnica, pružaju mogućnost da pored osnovnog analitičkog rada i sprovođenje niza različitih analiza i obuke učesnika u radu sa specijalizovanom opremom kao što su:\nAnalize zemljišta, stena i minerala;\nBioloških analiza u arheologiji: polena, semena, DNK-a, određenih bakterija i sl.;\nHemijskih analiza u domenu ispitivanja osnovnih odlika materijala;\nObuka i rad na stereo, svetlosnim i konfokalno laserskim mikroskopima;\nRad sa specijalizovanom hemijskom opremom XRF, FTiR, ABS, TGH.\nU sklopu opremljenosti laboratorije za arheologiju nalazi se i niz različitih terenskih instrumenata kao što su:\nRazličiti modeli GPS uređaja;\nDron sa foto i video kamerom;\nCelokupni resusri programa dostupni su učesnicima tokom realizacije različitih aktivnosti i osnovna namena jeste prikaz i obuka učesnika u njihovoj primeni prilikom arheoloških istraživanja.


Austrija prelomila: Slediće primer SAD i Mađarske - Sputnjik Srbija\n10:13 31.10.2018 Preuzmite kraći link\nAustrija će se povući iz globalnog sporazuma UN o migrantima, najavljeno je u Beču.\nNa današnjoj sednici Vlade biće doneta odgovarajuća odluka, najavili su kancelar Sebastijan Kurc i vicekancelar Hajnc Kristijan Štrahe.\nAustrija će tako slediti primer SAD i Mađarske.\nZvanični Beč neće potpisati taj dokument zbog suštinskih neslaganja i neće uputiti zvaničnog predstavnika na konferenciju u Marakešu, koja treba da bude održana u decembru.\nU Beču smatraju da sporazum ne reguliše migrantsko pitanje na odgovarajući način, te strahuju da će izgubiti suverenitet u migrantskoj politici i da će biti izbrisana razlika između legalne i ilegalne migracije.\nVlada Austrije posebno zastupa stav da taj sporazum ne uvažava ljudska prava.\nKako je najavljeno, Austrija će na glasanju u Generalnoj skupštini septembra iduće godine biti uzdržana po pitanju tog sporazuma i predaće izjavu UN kojom će tražiti da se zabeleži stav Vlade.


Klačar: Očekujem vladu kontinuiteta, Ana Brnabić verovatno ponovo premijer\nBeta 20. septembra 2020. 11:30\nKlačar je za TV Prva izjavio da je „teško pronaći političke interese koji bi opravdali koncentracionu vladu“, kao i da bi tako nešto bilo za očekivati u vreme neke velike krize, ali da kriza koju je izazvala epidemija korona virusa nije takvih razmera.\n„Ključni epiteti su vlada u kontinuitetu i koaliciona vlada. Važno je iz ugla gradjana da u toj vladi budu ljudi spremni da prave kompromise. Moraće da se prave kompromisi na velikim i na manjim temama, kao i u onome što Srbiju očekuje i na unutrašnjem planu“, rekao je Klačar.\nKlačar je izjavio i da su „najveće šanse da Ana Brnabić ponovo bude premijer“.\n„Vlada će verovatno biti kratkog trajanja, zbog čega je još jedan argument Ane Brnabić kao premijera“, rekao je Klačar.\nOn je naveo da će nova Vlada Srbije, osim suočavanja i očekivanih kompromisa po pitanju velikih problema, poput pitanja Kosova i epidemije korona virusa, morati da pravi kompromise i na „manjim temama“ kao što je uspostavljanje dijaloga sa opozicionim strankama.\nKlačar je precizirao da će, s obzirom na bojkot prethodnih izbora od velikog dela opozicionih stranka, „neka vrsta unutrašnjeg dijaloga biti potrebna“.


Zasadili prvu sadnicu na šetalištu “Vito Nikolić“ – Mladi Nikšića\nNevladina organizacija (NVO) “Naša budućnost” iz Nikšića nastavlja sa akcijom uređenja dijela šetališta “Vito Nikolić” pod Trebjesom, kako prenose Vijesti.\nOvo nije prvi put da se organizuje akcija uređenja šetališta, jer su oni prije dvije godine u dijelu koji se nalazi preko puta stadiona OFK “Budućnost“ posadili 12 sadnica jasena i čempresa, ali se sadnice nijesu primile pa su ponovo riješili da taj dio pošume i od njega naprave park.\n“Do kraja sedmice na prostoru površine 840 metara kvadratnih posadićemo petnaestak sadnica platana i crvenog hrasta, kao i ukrasno zelenilo. U aprilu nastavljamo sa drugom fazom akcije tokom koje ćemo urediti 15 klupa, česmu i postaviti tablu obavještenja na kojoj će biti istaknuti donatori koji su podržali ovu akciju”, kazala je izvršna direktorica organizacije “Naša budućnost” Ilinka Otašević.\nTvrdi da su mladi Nikšića kao jedan od problema identifikovali neuređenost pomenutog šetališta, što im je bio još veći podstrek da počnu sa realizacijom akcije. Podsjetila je da su u avgustu prošle godine obnovili dječije igralište.\nAkcija uređenja dijela šetališta realizuje se u okviru projekta “Razvoj volonterskog servisa u Nikšiću”.\nNagrađene i članice Unije poslodavaca iz Nikšića


Sutra 31. marta, u Beogradu će svečano biti potpisan ugovor o izvozu prvog kontigenta vode iz Srbije na tržište Kuvajta. Ugovor će potpisati predstavnici kompanije VODAVODA d.o.o. Mionica i kuvajtske kompanije Caro General Trading Co.WL.L.\n—Planirani izvoz za Kuvajt doneće prodaju od tri miliona litara i predstavlja veliki korak u osvajanju tržišta Bliskog Istoka. Svojim izvornim sastavom VODAVODA je ispunila sve visoke zahteve tržišta širom sveta tako da se trenutno izvozi u Koreju, Hong Kong, Sloveniju, Bosnu i Hercegovinu, Makedoniju, Crnu Goru, dok se pregovori za Singapur privode kraju, saopštili su iz te kompanije.\nPotpisivanju Ugovora će prisustvovati i potpredsednik Vlade Srbije i ministar trgovine, turizma i telekomunikacija Rasim Ljajić, predstavnici Privredne komore Srbije i gosti iz Kuvajta.\n—VODAVODA je prva mineralna voda u Srbiji koja je dobila NSF serifi kat, čime je svrstana u red najprestižnijih svetskih voda u kojoj se nalaze Evian, Eden, Fiji, koje takođe poseduju ovaj značajni pečat kvaliteta. Za dobijanje svetski značajnog pečata kvaliteta, bile su potrebne višegodišnje analize i kontrole okruženja Banje Vrujci, rigorozna pravila procesa proizvodnje, koje su internacionalno prepoznate, u sferi standarda kvaliteta i bezbednosti hrane i pića, saopštila je Jovana Milojčić, menadžer kompanije.


Drinska regata od 20. do 24. jula – Visegradlive.com\nHome / Susjedne opštine / Bajina Bašta / Drinska regata od 20. do 24. jula\n7 dana ago\tBajina Bašta 79 Views\nOpština Bajina Bašta i Turistička organizacija “Tara-Drina“ ove godine po 28. put organizuju Drinsku regatu, najveću manifestaciju na vodi u ovom delu Evrope. Sa posebnim akcentom na bezbednost svih učesnika Drinska regata ove godine održaće se od 20. do 24. jula, dok je veliki spust Drinom predvidjen za subotu 23. jul. Otvaranje manifestacije planiran je za sredu 20. jula kada će na glavnoj ulici biti organizovan Sajam suvenira, domaće radinosti, meda i rakije. Četvrtak je vezan za Perućac i takmičenje u pripremanju riblje čorbe pored reke Vrelo, dok će na gradskom trgu od 18 časova biti priredjen program za najmladje.\nU petak će na izletištu Rača pored reke Drine, biti održan veliki solistički koncert Željka Vasića i Ace Lukasa. Most fest i ove godine traje samo jedan dan i na njemu će veliki koncert održati grupe ‘Riblja čorba i Partibrejkersi.\nU sklopu programa 28. Drinske regate biće održan osmi skup “Buba kluba Srbije“. Iz cele Srbije ali i zemalja regiona ljubitelji ovih oldtajmera i simbola pop kulture će se družiti i svoje mezimce pokazivati svim posetiocima Drinske regate u Bajinoj Bašti. Sve dane trajanja regate u glavnoj ulici u Bajinoj Bašti održavaće se Sajam suvenira, domaće radinosti, meda i rakija uz brojne sadržaje za zabavu kao i veliki broj aktivnosti za najmlađe posetioce manifestacije. Ono što posebno naglašavaju u TO “Tara-Drina“ jeste, bezbednost svih učesnika manifestacije i primena svih mera koje nalažu državni organi. U vezi sa tim, Turistička organizacija je preduzela opsežne mere kako bi bezbednost na vodi bila na maksimalnom nivou. Ni ove godine neće biti naplate kotizacija za učesnike spusta\nZlatibor ne ide samo u visinu – počela izgradnja obilaznice, koja će ubrzati saobraćaj iz smera Crne Gore ka Višegradu ili Bajinoj Bašti\nSrpski Maldivi bez premca, traži se krevet više i van sezone FOTO\nPosle više pokušaja, Užičani i Bajnobaštani su na korak do realizacije višedecenijskog sna – …


Projekat za aerodrom u Bihaću | Šta Ima\nGlavni projekat budućeg aerodroma u Bihaću ugledao je ovih dana svjetlo dana, a njime je predviđen arhitektonski izgled budućeg aerodromskog kompleksa, uključujući terminal, kontrolni toranj, pistu, hangare za skladištenje, prilazne saobraćajnice, parkinge i svu ostalu prateću infrastrukturu. Direktor Javnog preduzeća “Aerodrom Bihać” Adnan Bajrić istakao je kako je ovo još jedan veliki korak u pravcu realizacije cijelog projekta.\n“Ovim smo na korak do urbanističke saglasnosti, a glavnim projektom i urbanističkom dozvolom stvaramo uslove za izdavanje građevinske dozvole”, kazao je Bajrić za “Nezavisne”. Prema njegovim riječima, ukoliko se ispune svi potrebni uslovi, a prije svega finansijski, cijeli projekat bi mogao biti realizovan u naredne tri godine, ali su problem novčana sredstva koja pristižu pa se sve može otegnuti na mnogo duže.\nPodsjećamo kako je nedavno Ministarstvo okoliša i turizma Federacije BiH izdalo i okolišnu dozvolu neophodnu za realizaciju projekta. Bajrić kaže kako projekat za Unsko-sanski kanton ima veliku važnost kada se radi o komunikacijskom povezivanju, ali i značajan ekonomski aspekt, jer može biti motor razvoja Bihaća i cijelog kantona.\nInače, treba istaći kako se ove godine radovi na aerodromu izvode nešto sporijom dinamikom zbog situacije izazvane pandemijom virusa korona. Cjelokupna situacija uticala je i na umanjenje sredstava koja za ovaj projekat izdvaja Vlada FBiH, pa je tako iz federalnog budžeta, umjesto planiranih 2,5 miliona, uplaćeno tek 300.000 maraka, a isplata preostalih sredstava je neizvjesna.\nU međuvremenu izgrađen je pristupni put koji povezuje aerodrom s okolnim saobraćajnicama, a nakon provedenih ispitivanja nosivosti poletno sletne staze, nastavljena je njena izgradnja. Najveći problem, kada je riječ o projektu aerodroma u Bihaću, leži u njegovom finansiranju, s obzirom na to da je preko 90 posto do sada utrošenih sredstava iz budžeta Federacije BiH. Zbog toga je predloženo da se izgradnja aerodroma iz domena nadležnosti lokalne zajednice prebaci na federalni nivo i da se cijeli projekat proglasi federalnim interesom.


RS ne može blokirati državnu instituciju: Sud BiH odobrio zahtjev UIO\nNaslovnica Društvo RS ne može blokirati državnu instituciju: Sud BiH odobrio zahtjev UIO\nSud Bosne i Hercegovine odobrio je zahtjev Uprave za indirektno oporezivanje (UIO) BiH da se prolongira obustava izvršnog postupka kojeg je RS pokrenula protiv UIO, saznaje Klix.ba. Tako da za sada RS ne može blokirati ovu državnu instituciju.\nNaime, RS je danas ponovo blokirala račune Uprave da bi naplatila preostali dug od oko 23 miliona КM. To su učinili jer je istekao rok te još nije došlo do dogovora između Federacije BiH i RS-a da se iznađe neki drugi model izvršenja te sudske presude.\nPortparol UIO Ratko Kovačević rekao je za Klix.ba da će tek sutra znati šta se danas dešavalo u bankama.\n“U ovom momentu ne znamo da li je neka od banaka nešto uradila. Mi smo prije 15-ak dana s obzirom da smo znali da neće biti dogovora između RS-a i FBiH, poslali zahtjev Sudu da se produži rješenje kojim se prekida prinudno izvršenje presude. Sutra bi Upravni odbor UIO nama trebao dostaviti rješenje Suda po ovom pitanju”, kazao nam je Kovačević.\nPodsjetimo, RS se krajem maja odlučila na blokadu računa UIO, ali je Sud BiH naredio obustavu izvršnog postupka dok nadležni u UIO ne pronađu rješenje za isplatu.\nPrethodni članakSrbija i BiH pišu zajedničko pismo Evropskoj uniji zbog kosovskih carina\nSljedeći članakDodik, Komšić i Džaferović sutra sa visokim zvaničnikom SAD-a i ambasadorima PIC-a


Naslov: Crveno za koncentraciju, plavo za kreativnost 16.04.09 9:16\nOni tvrde da plava boja, ranije dovođena u vezu sa osećajem mira, ustvari podstiče maštu i kreativnost. Eksperimentišući, naučnici su postavili plave predmete i nameštaj u jednu kuću i konstatovali da je ta boja uticala na povećanje kreativnosti i prihvatanje rizika kod njenih žitelja.\nIstražujući uticaj crvene boje, utvrdili su da ona podstiče koncentraciju i olakšava usvajanje informacija. Oni kažu da bi crvena boja mogla biti primenjena na vrlo koristan način na nalepnicama sa upozorenjem o štetnosti duvana na kutijama cigareta, u dizajnu kancelarija i učionica ili na primer na panoima sa raznim obaveštenjima ili upozorenjima.\nStudija, čiji su rezultati objavljeni u američkom naučnom časopisu "Sajens" (Sience) pokazala je kakav su uticaj izvršile crvena i plava boja na grupu volontera podvrgnutih raznim mentalnim vežbama kao što su rešavanje anagrama, pamćenje spiskova reči i osmišljavanje igračaka za decu.\nPosle brojnih eksperimenata, naučnici su pokazali da je crvena boja, često povezivana sa opasnošću, upozorenjima i greškama, učesnike eksperimenata činila budnijim i pažljivijim na rizike. Nasuprot tome, plava boja povezivana sa otvorenošću, mirom i spokojstvom, podsticala ih je na veće rizikovanje.\nDoktor Rui Džu, koji je rukovodio istraživanjima, je rekao da su igračke koje su osmislili oni koji su radili naspram crvene pozadine bile mnogo praktičnije i prilagođenije deci od onih nastalih u "plavim uslovima", ali da su zato bile manje originalne


Ko će Prijepoljcima čistiti puteve - Užicka Republika Press\nOsim magistralnih puteva, koji su u nadležnosti države, ulice Prijepolja i seoske puteve nema ko da čisti. Opština Prijepolje je donele odluku o obustavi postupka za uslugu čišćenja snega u predstojećoj zimskoj sezoni jer niko od ponuđača nije hteo da prihvati obavezu ugradnje Dži-pi-es uređaja, koju je tendr predvideo.\nNadležni smatraju da je kontrola rada izvođača, koji plaćaju novcem građana, deo korektnog odnosa i da uz poverenje treba da ide i kontrola, ponuđači misle da je poverenje dovoljno. Jedini ponuđač, koji ispunjava uslove, javio se za samo jedan seoski put dok 90% lokalne putne infrastrukture nema ko da čisti.\nPredstavnici opštine neće da odustanu od zacrtanih zahteva pa se traže alternativna rešenja. Ideja je da koordiniraju sa Savetima mesnih zajednica kojima će, za njihove traktore,obezbediti potrebnu dodatnu opremu i gorivo. Prijepoljci ne veruju da će ta ideja rešavati probleme koji dolaze sa snegom, pa se ove zime Bogu mole da snega ne bude.\nIz budžeta pomoć za Zdravstveni centar\n“Dželat” u Narodnoj biblioteci u Užicu\nPreventiva i na depresiju od 2018.


Да Винчијевог „Спасиоца Света“ купио саудијски престолонаследник Мухамед бин Салман\nDa Vinčijevog „Spasioca Sveta“ kupio saudijski prestolonaslednik Muhamed bin Salman\nSAUDIJSKI prestolonaslednik Muhamed bin Salman pravi je kupac slike Leonarda da Vinčija „Salvatore Mundi” (Spasitelj Sveta), pošto je preko prijatelja i rođaka platio za nju rekordnih 450,3 miliona dolara, rekli su američki i arapski zvaničnici.\n„Njujork tajms” je preneo u sredu da je kupovinu obavio saudijski princ Bader bin Abdulah bin Muhamed bin Farhan al-Saud, ali danas piše da izvori upoznati sa saudijskom kraljevskom porodicom kažu da je kupovinu finansirao prestolonaslednik Muhamed, prijatelj i rođak princa Badera.\nCena plaćena na novembarskoj aukciji u „Kristiju” za Da Vinčijevu sliku je više nego dvostruko veća od prethodnog rekorda za umetničko delo prodato na aukciji koju je držala slika Pabla Pikasa sa 179,4 miliona dolara.\nPrinc Bader je u saopštenju juče objavljenom u saudijskim novinama koje su u vlasništvu kompanije koju on vodi, naveo da je bio iznenađen navodima „Njujork tajmsa” i informacijama koje je objavio list, a za koje kaže da nisu tačne.\nDve nedelje pre aukcije 15. novembra, princ je naložio vansudska pritvaranja najmanje 200 najbogatijih biznismena, zvaničnika i prinčeva u Saudijskoj Arabiji, i tražio od njih da predaju stotine milijardi dolara imovine kako bi izbegli sudski progon i bili slobodni.\nDa Vinčijeva slika „Spasitelj Sveta” mogla bi biti nezgodna u ultrakonzervativnoj kraljevine i pošto prikazuje Isusa Hrista, budući da muslimani veruju da Isus nije bio spasilac već prorok.\nPrinc Bader, koji je kupac po dokumentima aukcijske kuće „Kristi”, nije poznat kao neko ko ima dovoljno novca za rekordno plaćeno umetničko delo, nije poznat ni kao kolekcionar, ali je dugogodišnji prijatelj prestolonaslednika i već je jednom bio njegov zastupnik.\n„Kristi” nije hteo da objavi ime kupca Da Vinčijeve slike, ali dokumenti povezani s kupovinom pokazuju da je on kupac, navodi „Njujork tajms”.\nNovi muzej Luvr u Abu Dabiju saopštio je juče da će slika biti izložena u njemu, ali nije naveo da li je slika poklonjena, pozajmljena ili iznajmljena.\nPrinc prestolonaslednik Abu Dabija Muhamed bin Zajed blizak je saveznik saudijskog prestolonaslednika.


DRAGIČEVIĆ: SPREMNO DOČEKUJEMO NASTAVAK TENISKE SEZONE | SRNA\nBANjALUKA, 18. JANUARA /SRNA/ - Teniski savez Republike Srpske spremno dočekuje nastavak teniske sezone, zahvaljujući podršci institucija Srpske i kompanije "As tenis end mor", sa kojom je danas potpisan ugovor o saradnji, rekao je generalni sekretar Saveza Dragan Dragičević.\nUgovorom, koji je Dragičević potpisao sa predstavnikom kompanije "As tenis end mor" Velimirom Bjeljanićem, za sva takmičenja iz kalendara Teniskog saveza Srpske i BiHm koja organizuju klubovi iz Srpske, obezbijeđene su vrijedne nagrade i poklon-paketi sa tenskom i sportskom opremom.\nDragičević je istakao da nije riječ o komercijalnom ugovoru, već isključivo o podršci kompanije s ciljem razvoja tenisa u Republici Srpskoj.\n"Novost ove godine je da organizujemo prvenstva Republike Srpske u svim kategorijama, a izgradnjom Nacionalnog teniskog centra dobili smo vjetar u leđa i odlučili da organizujemo sve što možemo u ovoj godini", rekao je Dragičević na konferenciji za novinare u Banjaluci.\nOn je najavio da će u januaru i februaru biti održana tri prvenstva Republike Srpske iz kalendara Teniskog saveza BiH do 12 godina i 14 godina, kao i seniorsko u organizaciji teniskih klubova "Elit" i "Banjaluka".\n"Zahvaljujući saradnji sa novim sponzorom obezbijedićemo sav nagradni fond, što je veoma značajno, jer klubovi zbog ograničenih materijalnih sredstava imaju probleme u organizaciji, tako da će ovo biti zaista velika podrška", rekao je Dragičević.\nZadovoljan potpisanim ugovorom, Bjeljanić je rekao da će kompanija "As tenis end mor" u saradnji sa Teniskim savezom podržati sva takmičenja na teritoriji Republike Srpske, kao i svih razvojnih kampova.\nOn je dodao i da će u nacionalnim kampovima svi učesnici dobijati opremu, koju će i koristiti i testirati, jer "Polifajber", firma čiji su partner, ima širok asortiman teniskih i sportskih rekvizita u svojoj paleti.\nTeniski savez će u narednom periodu u okviru programa Nacionalnog teniskog centra organizovati rad za najperspektivnije igrače iz Republike Srpske u mlađim uzrasnim kategorijama.\nSa njima će, u okviru kampova saveza raditi kvalitetni treneri po programu Nacionalnog Teniskog centra. Treninzi u kampovima u okviru nacionalnog teniskog centra za igračice i igrače biće potpuno besplatni.


Klačar: Izmeštanje Dačića uticalo na raspored kadrova SPS (VIDEO) - Politika - Dnevni list Danas\nPočetna » Politika » Klačar: Izmeštanje Dačića uticalo na raspored kadrova SPS (VIDEO)\nIzvršni direktor Centra za slobodne izbore i demokratiju\nM. Pudar29.10.2020. 13:54\nFokus ekspozea Ane Brnabić kao kandidata za premijera su onih šest ciljeva koje je već SNS definisao a tiču se ekonomije, zdravstva, borbe protiv organizovanog kriminala, procesa evropskih integracija i vladavine prava, borbe za očuvanje Kosova i sprovođenje društvenog dijaloga, naveo je izvršni direktor Cesid-a Bojan Klačar u rubrici „Intervju na mreži“ na Fejsbuk stranici lista Danas.\n– Ekspoze je bio širok, ekstenzivan, ključna reč se ponavlja a to je digitalizacija. U ekspozeu kandidata za premijera Vlade Srbije čulo se ponavljanje onih onih stvari koje su već izrečene na sednici predsedništva SNS. U toj Vladi najveće iznenađenje je imenovanje Ivice Dačića za predsednika Skupštine Srbije. To niko nije očekivao. Očigledno je da je izmeštanje Dačića iz izvršne u zakonodavnu vlast uticalo na to koji će SPS kadrovi zauzeti koja mesta. Najvažnija je vest da je SPS sada dobio manje mesta u Vladi, u toj situaciji potpuno je logično da neki ljudi na važnim funkcijama dobiju nešto manje važna mesta, poput Slavice Đukić Dejanović – naveo je Bojan Klačar.\nNa pitanje zašto se kasnilo sa imenovanjem ministra prosvete i da li je ovo ministarstvo „trinaesto prase“ srpske Vlade, odgovorio je da ne deli to viđenje.\nOn je istakao da mu nije bilo čudno što je mesto ministra prosvete ostalo poslednje za popunjavanja, ne toliko da je reč o tome da prosveta nije bitna već da se tražilo političko rešenje.\n– Iz ugla SPS kadrova dobro je da Branko Ružić bude na čelu ministarstva prosvete. Pravila su takva da u Vladu idu ljudi iz stranaka koje su osvojile većinu a da su ministarska mesta političke pozicije. Suštinski razlog što sam izdvojio Branka Ružića ipak je rezultat njegovog rada u Ministarstvu za državnu upravu i lokalnu samoupravu, u onom delu u kome smo kao Cesid imali iskustva a tu pre svega mislim na razgovore sa evroparlamentarcima. Ministarstvo je uradilo važne stvari oko ažuruiranja biračkih spiskova – rekao je Klačar.\nNa pitanje da li su socijalisti na putu utapanja u SNS, Klačar je odgovorio da to nije radikalna pojava.\n– Imaju problema sa članstvom ali ne do te mere, jer ipak je činjenica da su u koaliciji sa dominanatnim političkim partnerom. Trpe sigurno udare od svojih birača, koji mogu očigledno da glasaju i za SNS – naveo je Klačar.\nNa pitanje hoće li opet biti izbora u Srbiji odgvorio je da je navažnije da oni budu pošteni.\n– Optimista sam da će se pošteni i slobodni izbori uskoro desiti u Srbiji. Potrebno je da znamo šta su to problemi oko izbora. Slobodni izbori znače da ne postoje direktne brutalne zabrane političkog organizovanja ili izlaska birača na birališta, ili da nema otvorenih krađa. Pošteni izbori u praksi znače kakvi su bili uslovi za izborne aktere. Problem u Srbiji nastaje u neravnopravnosti izbornih učesnika, koji su najćešće posledica medija i funkcionerske kampanje. U Srbiji su izbori najčešće slobodni ali često nisu pošteni – naveo je Klačar.\nNa pitanje šta se desilo u Vranju i kako je došlo do toga da se glasa za manjinsku mađarsku stranku, odgovorio je da ne može da se jasno odredi da li je tu bilo pritisaka.\n– Nevladine organizacije koje prate izbore, kakva je Cesid, prate izborne radnje samo na osnovu onoga što su videli ali ne mogu da utiču i intervenišu. Insistiramo na profesionalnosti i iznošenju argumenata, a posao političkih stranaka je da govore nešto što mi ne možemo jer mi ne možemo da govorimo stvari sa polititičkom konotacijom – rekao je Bojan Klačar.\nDa li će u razgovorima opozicije i vlasti Gordana Čomić biti posrednik, sagovornik Danasa ocenio je kao izazov.\n– Uloga Gordane Čomić mogla bi da bude važna u dijalogu opozicije i vlasti, moraće da sarađuje i sa EU parlamentom. Sad je pitanje da li će opozicija moći i hteti da razgovara sa njom, neki su već odbili, i u tom smislu je njena pozicija teška – rekao je Klačar.\nBojan KlačarBranko RužićCESIDFB intervjuGordana Čomićintervju na mrežiIvica DačićSPS\n4 reagovanja na “Klačar: Izmeštanje Dačića uticalo na raspored kadrova SPS (VIDEO)”\n29. oktobra 2020. u 15.37\n29. oktobra 2020. u 17.43\nKlačar ide stazama svog predhodnika M.Blagojevića koji je sa mesta direktora „Cesida“ otišao da upravlja pozamašnim svotama narodnog novca jer ga je gospodar „prepoznao“.\n29. oktobra 2020. u 18.58\nma drz levo drz desno sps je sklonjen po vasigtonskom sporazumu (koji nam nije dat na uvid) ivica je upropastio stranku i nije bolje ni zasluzio al rusi vracaju eto i Lavrov se“razbole“ bas danas\nmilorad pljevačić kaže:\n30. oktobra 2020. u 10.04\nG-dine Klačar, pominjete „poštene izbore“ !? U kom svetu živite ?\nSvoje prisustvo u Vili Mir i sceni "desnica prije rujno vino" sa predsednikom i premijerkom, Milica Đurđević Stamenkovski, predsednica Srpske stranke Zavetnici, obrazlaže time da je bilo važno da se pokaže podrška rukovodstvu i opoziciji Republike Srpske, nakon što su zajednički doneli odluku da istupe iz institucija BiH, bez obzira na njihove duboke političke podele, kako kaže Đurđević.\nVučić: Opozicija koja je prisustvovala sastanku sa predstavnicima RS platiće cenu delu javnosti


15.02.2021 u 20:46\nSrbija je spremna za istopolna partnerstva, ocenila je ministarka za ljudska i manjinska prava i društveni dijalog Gordana Čomić i pozvala sve zainteresovane pojedince i organizacije da učestvuju u debati za izradu Nacrta zakona o istopolnim zajednicama, koja će trajati do 20. februara. Polazne osnove za izradu tog nacrta objavljene su krajem sedmice na portalu eUprava, u debatu može svako zainteresovan da se uključi, a po završetku javne rasprave radna grupa će raditi na nacrtu zakona, a Vlada Srbije odlučivati o predlogu. Po ovom kalendaru, predlog zakona bi trebalo da se nađe u skupštini do kraja prolećnog zasedanja. Autori i predlagači novog zakonskog akta ističu da on ne podrazumeva brak između osoba istog pola, jer je brak između homoseksualnih parova u Srbiji zabranjen ustavom.\n19.02.2018 u 19:53\nVernici u Rumuniji prekinuli projekciju gej filmova\nBUKUREŠT – Protesti vernika u Rumuniji prekinuli su projekcije dva filma čije su teme vezane za homoseksualce, pri čemu demonstranti tvrde da takvi filmovi krše tradicionalne vrednosti, a za sutra u Bukureštu najavljeno je ponovno prikazivanje jednog od spornih filmova. Demonstranti koji se predstavljaju kao pravoslavni hrišćani upali su 4. februara u bioskopsku salu u trenutku kada se tamo prikazivala francuska drama o sidi „120 otkucaja u minutu” francuskog režisera Robena Kampija, koji je dobio nagradu žirija u Kanu 2017. godine. Demonstranti su negodovali protiv prikazivanja tog filma u Muzeju rumunskog seljaka jer je, kako ističu „rumunski seljak pravoslavni hrišćanin”, prenosi AP. Oni su pevali nacionalnu himnu i verske pesme dok su drugi držali ikone i transparente na\n18.11.2016 u 10:10\n„Da li moje dete može da postane gej ako posmatra muškarce koji se ljube?” Od kada su Parade ponosa postale naša realnost, a u medijima se sve glasnije govori o homoseksualnim brakovima, ovo je pitanje koje roditelji sve češće postavljaju psihoterapeutima, strepeći da li će se deca „zaraziti” homoseksualizmom. – Iako je homoseksualnost izbačena iz Međunarodne klasifikacije bolesti još 1974. godine, veliki broj lekara, psihologa i psihijatara i danas smatra da su gej osobe bolesne. Nauka nema definitivan odgovor na pitanje – da li se gej osobe rađaju kao takve ili to vremenom postaju, ali činjenica je da ljudska seksualnost nije crno-bela kategorija. Zanimljivo je i da homoseksualci takođe odbacuju neopredeljene, odnosno biseksualne osobe – objašnjava dr Lidija Vasiljević,


Razdvajanje delatnosti kada se za to stvore uslovi - Ekonomija - Dnevni list Danas\nPočetna » Vesti » Ekonomija » Razdvajanje delatnosti kada se za to stvore uslovi\nStručna javnost smatra da Energetska zajednica ne treba da uslovljava poslovodstvo Srbijagasa\nRazdvajanje delatnosti kada se za to stvore uslovi\nG. Vlaović03.10.2016. 12:30\nEnergetska zajednica nije u mogućnosti da sankcioniše Srbiju zbog nezadovoljstva delovanjem Srbijagasa. Ta institucija jedino može da se žali Evropskoj komisiji i da od nje traži da preduzme određene korake po tom pitanju.\nSmatram da je Energetska zajednica dobrovoljna institucija i da ne bi trebalo da postavlja bilo kakve ultimatume. Drugim rečima, realno bi trebalo da sagledava konkretnu situaciju vezanu za poslovanje Srbijagasa i da svoje ocene donosi shodno tome – kaže za Danas Vojislav Vuletić, generalni sekretar Udruženja za gas Srbije.\nNaš sagovornik ističe da je Srbijagas trenutno u dugovima i da nije oportuno razdvajati delatnosti preduzeća dok je situacija takva kakva je. – Preduzeće prvo treba finansijski konsolidovati, očistiti od dugovanja i dovesti na „zelenu granu“. Jer samo u tom slučaju ima šta da se razdvaja i to razdvajanje samo u takvim uslovima može biti izvršeno na zadovoljavajući i adekvatan način. Dakle, do razdvajanja delatnosti u Srbijagasu još uvek nije došlo ne zato što je to nečija volja i zato što neko sabotira taj proces već zato što se nisu stvorili uslovi za to. Kada se stvore do razdvajanja će i doći kako je i planirano – navodi naš sagovornik.\nPodsećanja radi, direktor Sekretarijata Energetske zajednice Janez Kopač izjavio je da bi 14. oktobra protiv Srbije mogle biti preduzete kaznene mere zbog nepoštovanja ugovora o Energetskoj zajednici, među kojima je najstroža uskraćivanje novca Evropske unije za energetiku. – Uporno insistiranje poslovodstva „Srbijagasa“ da ne napravi ništa što se tiče razdvajanja delatnosti, moglo bi da dovede do usvajanja mera protiv Srbije ove godine, rekao je Kopač na sednici skupštinskog Odbora za privredu, regionalni razvoj, trgovinu, turizam i energetiku Skupštine Srbije.\nKopač je na konferenciji za novinare naveo da će Sekretarijat zajednice na ministarskom savetu u Sarajevu 14. oktobra predložiti još dve kaznene mere za Srbiju, uskraćivanje novca za nadoknade za saradnju sa zajednicom i oduzimanje glasačkog prava. On je, međutim, izrazio nadu da do toga neće doći i da bi Vlada Srbije morala da odreaguje pre 14. oktobra i reši probleme sa Energetskom zajednicom od kojih je najvažniji razdvajanje u okviru preduzeća Srbijagas na transport i distribuciju.\nDruštvo • 25.06.2022. 13:45


07 April 2020, 10:48am\nU poslednjih nekoliko dana u UK je zapaljeno bar desetak tornjeva za 5G mrežu, izgleda od strane grupa koje veruju da je mobilna tehnologija nove generacije izazvala ili pospešila širenje koronavirusa.\nVodafone, EE i Three UK su za VICE News u ponedeljak potvrdili da je njihova 5G infrastruktura napadnuta, dok se ukupan broj napada i njihov uzrok još uvek procenjuju.\nVideo snimci napada se naveliko šire na platformama društvenih mreža, kao što su Tviter, Fejsbuk i Jutjub, od strane ljudi koji promovišu teorije zavere koje povezuju 5G sa globalnom pandemijom koja je ubila preko 50 hiljada ljudi. Neki se čak zalažu za dalje paljevine.\nNapadi na 5G tornjeve su počeli prošle nedelje, kada su tornjevi u Birmingemu zapaljeni na jednoj, a u Liverpulu na dve lokacije. Video snimci napada naširoko se dele na društvenim mrežama.\n„Teorije o 5G koje se šire po društvenim mrežama su neosnovane, i nemaju uporište u prihvaćenoj naučnoj teoriji“, kažu u izjavi predstavnici Mobile UK, esnafskog udruženja mobilnih operatera u UK.\nInženjeri telekomunikacija, koji su po smernicama vlade dobili status službenih lica, takođe trpe verbalno i fizičko zlostavljanje dok pokušavaju da obavljaju svoj posao. Video snimak jedne žene koja napada radnike Komjuniti Fajbera je na Tviteru pregledan 2,4 miliona puta.\nReagujući na napade u nedelju, nacionalni medicinski direktor Nacionalne zdravstvene službe (NHS), Stiven Pauis, odbacio je teorije zavere kao „potpunu i kompletnu besmislicu“.\nNaučnici su takođe kritikovali i slavne ličnosti koje promovišu raskrinkane teorije, među kojima su i pevačica MIA i glumac Vudi Harelson.\nUprkos činjenici da nema nikakvih dokaza koji bi potkrepili teoriju zavere, grupe, video snimci i komentari koji je promovišu nastavljaju da se množe na društvenim mrežama.\nMinistar kulture UK, Oliver Dauden, ove nedelje će naložiti kompanijama za društvene mreže da budu agresivnije u svojim reakcijama na teorije zavere koje povezuju 5G mreže sa pandemijom koronavirusa.\nDauden će ove nedelje održati virtuelni sastanak sa predstavnicama tehnoloških giganata, nakon što je njegovo ministarstvo „dobilo više izveštaja o kriminalnom uništavanju telefonskih stubova i zlostavljanju inženjera za telekomunikacije, inspirisanih suludim teorijama zavere koje kruže internetom“.\nKada su u petak kontaktirani u vezi sa grupama čiji se članovi zalažu za napade na telefonske tornjeve, predstavnici Fejsbuka su rekli da takvi komentari „ne ugrožavaju standarde naše zajednice“. Najveća od tih grupa je ukinuta tek nakon što su Fejsbuk kontaktirali iz medija.\nMeđutim, brojne druge grupe – i privatne i javne – nastavljaju da se množe na Fejsbuku.\nNa Jutjubu, koji je teorijama zavere odredio etiketu „graničnog sadržaja“, videi su degradirani, ali neće obavezno biti uklonjeni. U nedelju su iz ove kompanije rekli da će agresivnije uklanjati sadržaj koji krši njihovu politiku, ali osim ako video o teoriji zavere vezanoj za 5G eksplicitno ne pominje koronavirus, najverovatnije neće biti obrisan.\n„Muka mi je kada čujem da sumanute teorije navode ljude da napadaju telefonske stubove ili prete radnicima telekomunikacionih kompanija i jasno je da je vreme da se povodom toga nešto preduzme“, rekao je u izjavi poslatoj mejlom u ponedeljak Džulijan Najt, predsedavajući komiteta za digitalnu kulturu, medije i sport Parlamenta UK.\n„Apelovali smo na vladu da sa kompanijama za društvene mreže sarađuje na sprečavanju namernih pokušaja da se širi strah o COVID-19, koje s pravom pozivaju na odgovornost zbog toga što dozvoljavaju da se na njihovim platformama objavljuju dezinformacije“.\nNaslovna fotografija: Odašiljači za mobilnu telefoniju su vidljivi ispred katedrale Svetog Pavla u Londonu, uslikano u utorak, 28. januara 2020. godine. (AP Photo/Alastair Grant)\nTagged:uk, Huawei, Teorije zavere, Ujedinjeno Kraljevstvo, 5G


Faktor | IOM nastavlja finansiranje hrane i smještaja policajaca MUP-a RS na istočnoj granici\n28.01.2020. / 15:44\nNakon informacije da Međunarodna organizacija za migracije (IOM) prestaje sa finansiranjem troškova smještaja i ishrane policajaca, koji kao ispomoć Graničnoj policiji BiH pomažu u zaštiti istočne granice BiH od ilegalnih migracija, donesena je nova odluka.\nPredstavnici Ministarstva sigurnosti BiH, na današnjem sastanku Upravnog odbora IPA projekta "Specijalne mjere za podršku odgovoru na izbjegličku i migrantsku situaciju u BiH" dobili su odluku da će se finansiranje nastaviti tokom februara i marta ove godine, saopćeno je danas iz Ministarstva sigurnosti BiH.\n- U međuvremenu će se nastojati da se ova linija pomoći zadrži ili da Vijeće ministara BiH pronađe adekvatna sredstva iz domaćih izvora kako se ne bi smanjio ionako nedovoljan broj policajaca na čuvanju istočne granice BiH - navodi se u saopćenju.\nPredsjednik Vlade RS-a Radovan Višković ranije je najavio da će obavijestiti Vijeće ministara, Ministarstvo sigurnosti i Graničnu policiju BiH da taj bh. entitet ne može prihvatiti da plaća hranu i smještaj za pripadnike MUP-a RS-a koji su angažovani kao ispomoć Graničnoj policiji BiH.\nIOMMinistarstvo sigurnosti BiHGranična policija BiH\nULUPUBIH: Nismo vršili ispitivanja o doživljaju religije, najoštrije osuđujemo izjave o ezanu Miomirke Melank\nIzetbegović-Field: Nastavak saradnje i sa novom Vladom KS na projektima od koristi za građane


Zapad priprema Srbiji ponudu koju neće moći da odbije — ima li izlaza (video) - 26.03.2018, Sputnik Srbija\nČlanstvo u EU nije izvesno u narednih desetak godina. S druge strane, od nas se odmah traže nerealni ustupci. To je kapitulacija za koju ne dobijate praktično... 26.03.2018, Sputnik Srbija\nFashisticki vojnoindustrijski siledzija NATO siluje ucenjuje bije i bombarduje uranijumom male i nemocne drzavice, otima im teritorije i pravi okupacije i ratove metodom zavadi pa vladaj. Svi njihovi izgovori o ljudskim pravima i demokratiji i slobodi govora koje oni sami krse i nepostuju su samo balalajke za medijske ratove koje sprovode pre svake agresije koju zele da sprovedu.. NE U NATO MOJ BATO!!!\nNovinarski tekstovi , kao i ovaj , previse pocivaju na predpostavkama .Predpostavke se cesto naslone na izkonstruisanu podlogu . Takav odnos vise predstavlja propagandu ili dodvoravanje , nego realna predvidjanja ili saopstenja . U vek a posebno u vreme izrazenih tenzija , novinari trebaju baratati cinjenicama . U sumi novina i tekstova , najveci deo je potpuno besmislen , zamajavanje , itd . Malo ej ozbiljih tekstova .Smatram da Sputnjik ima ili moze imati vaznu ulogu i doprinos u pracenju stanja , objavljivanju informacija i izvestavanje o dogadjajima, umesto navijackih , stavova koji proizvode nepoverenje .\nmultimedija, analize i mišljenja, vesti, intervjui, video, od četvrtka do četvrtka, radio, aleksandar gajić\nCC0 / pixabay / Izlaz\n26 Mart 2018, 09:393\n26 Mart 2018, 09:29


Akademik Čolić: Moraćemo redovno da se vakcinišemo - IndeksOnline.rs\nNaslovna srbija Beograd Akademik Čolić: Moraćemo redovno da se vakcinišemo\nAkademik Čolić: Moraćemo redovno da se vakcinišemo\nBEOGRAD – Akademik Miodrag Čolić rekao je danas da je zaustavljanju talasa zaraze koji je započeo u martu doprinela vakcinacija, kao i da misli da ćemo morati redovno da se vakcinišemo.\nOn je naglasio je da misli da nas tokom jeseni ponovo očekuje borba protiv kovida, ali u nešto manjem obimu.\n“Interesantno je da i u zemljama regiona gde masovnost vakcinacije nije toliko velika, takođe se zaustavlja kriva, što je odraz prirodnog toka ove epidemije”, naveo je akademik u izjavi za RTS.\n“Tu treba računati imunitet koji je stečen na prirodan način, infekcijom. Ne zaboravimo da je bilo mnogo asimptomatskih slučajeva, takođe i onih koji nisu registrovani u pojedinim regionima, čak i u velikim gradovima i ono što je jako značajno, to je da imamo procenat efikasnosti, odnosno obuhvaćenosti stanovništva vakcinacijom”, istakao je Čolić.\n“Zbog toga što titar antitela i odsustvo antitela ne znači da li imamo ili nemamo zaštitu, odnosno koliko će nas štititi. Prvo, mi ne proveravamo takozvana neutrališuća antitela koja su najznačajnija za sprečavanje širenja virusa, a drugo, vrlo je teško i skoro nije moguće sprovoditi skrining i testiranje takozvanog ćelijskog imuniteta koji ima značajnu ulogu”, dodao je Čolić.\nPrethodni tekstNemci i posle pandemije žele da nose maske\nSledeći tekstZorana Mihajlović osudila pretnje smrću upućene Vučiću